Avis juridique important

|

52000PC0684

Πρόταση Απόφασης του Συμβουλίου σχετικά με τη χρηματοδοτική συμμετοχή της Κοινότητας σε ορισμένες δαπάνες αναλαμβανόμενες από τα κράτη μέλη για την εφαρμογή καθεστώτων ελέγχου, επιθεώρησης και επιτήρησης στο πλαίσιο της κοινής αλιευτικής πολιτικής  /* COM/2000/0684 τελικό - CNS 2000/0273 */

Επίσημη Εφημερίδα αριθ. 062 E της 27/02/2001 σ. 0276 - 0287

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη χρηματοδοτική συμμετοχή της Κοινότητας σε ορισμένες δαπάνες αναλαμβανόμενες από τα κράτη μέλη για την εφαρμογή καθεστώτων ελέγχου, επιθεώρησης και επιτήρησης στο πλαίσιο της κοινής αλιευτικής πολιτικής(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ έλεγχος αλιείας αποτελεί νευραλγικό στοιχείο της κοινής αλιευτικής πολιτικής (Κ.Αλ.Π). Η πρόοδος στο θέμα αυτό αναγνωρίζεται ομόφωνα ως αναγκαιότητα, όπως επιβεβαίωσαν οι συζητήσεις που έλαβαν χώρα στο Συμβούλιο και το Ευρωπαϊκό Κοινοβούλιο. Το αντικείμενο αυτό απαιτεί προσέγγιση συνολική, η οποία εξάλλου έχει αναπτυχθεί και της οποίας το δημοσιονομικό σκέλος αποτελεί η παρούσα πρόταση.Την ευθύνη της άσκησης ελέγχων φέρουν τα κράτη μέλη. Όμως, η κοινοτική χρηματοδοτική στήριξη είναι αναγκαία προκειμένου να προωθηθεί η συνέργεια μεταξύ κρατών μελών, να δοθούν ωθήσεις σε ορισμένους τομείς και να προκληθεί καινοτομική δυναμική και, τέλος, να αποφευχθεί το φαινόμενο οι τυχόν αδυναμίες του ελέγχου σε κάποιο κράτος μέλος να επηρεάζουν τις προσπάθειες των υπολοίπων, ιδίως στο πλαίσιο των εξαιρετικά πολυάριθμων τύπων αλιείας που ενδιαφέρουν πολλά κράτη μέλη. Παράλληλα, η εν λόγω στήριξη πρέπει να λαμβάνει υπόψη τις σημαντικές δαπάνες που συνεπάγεται ο έλεγχος αλιείας, μεταξύ άλλων λόγω επεμβάσεων στη θάλασσα. Η αναγνώριση της κατάστασης αυτής αντικατοπτρίζεται σε δύο αποφάσεις του Συμβουλίου οι οποίες δίδουν τη δυνατότητα κοινοτικής στήριξης στις δαπάνες ελέγχου των κρατών μελών: απόφαση 89/631/ΕΟΚ για το χρονικό διάστημα 1991-1995 και, στη συνέχεια, απόφαση 95/527/ΕΚ για το χρονικό διάστημα 1996-2000. Η ανάλυση των αποφάσεων αυτών καταδεικνύει σαφώς ότι το πρόγραμμα συγχρηματοδότησης είχε εξαιρετικά θετική επίδραση στα συστήματα ελέγχου των κρατών μελών. Εν τούτοις η ανάγκη χρηματοδοτικής επέμβασης σε κοινοτική κλίμακα παραμένει. Κατόπιν των ανωτέρω κρίνεται αναγκαία μια νέα απόφαση του Συμβουλίου.Η συνέχιση όμως δεν θα μπορούσε να αποτελέσει απλή παράταση. Το πλαίσιο έχει εξελιχθεί. Οι ανάγκες και οι προτεραιότητες δεν είναι πλέον οι ίδιες. Τα προγενέστερα μέτρα απεκάλυψαν κατά την εφαρμογή τους αδυναμίες οι οποίες πρέπει να αποκατασταθούν. Άλλωστε ήδη βρίσκεται σε εξέλιξη προβληματισμός αφενός όσον αφορά τη γενική εξέλιξη της Κ.Αλ.Π., που η Επιτροπή πρέπει να παρουσιάσει στο Συμβούλιο και το Ευρωπαϊκό Κοινοβούλιο πριν το τέλος του 2002, και αφετέρου την κατανομή του έργου του ελέγχου μεταξύ των εθνικών αρχών και των κοινοτικών υπηρεσιών. Πρέπει λοιπόν να δοθεί κάποια βάση για τη συνέχιση των κοινοτικών επεμβάσεων χωρίς να προδικάζονται τα συμπεράσματα του σε εξέλιξη προβληματισμού και ενδεχόμενων μεταρρυθμίσεων που θα επέλθουν, με προσαρμογή των επεμβάσεων στο τωρινό πλαίσιο και με βελτίωση των σχετικών μέτρων. Οι κατευθυντήριες γραμμές του σχεδίου απορρέουν από την τριπλή αυτή διαπίστωση.1. Η προτεινόμενη διάρκεια εφαρμογής είναι τρία έτη και όχι πλέον πέντε όπως στην περίπτωση των προγενέστερων αποφάσεων. Με τον τρόπο αυτό δίδεται η δυνατότητα να διασφαλιστεί η συνέχεια της ενέργειας, η οποία δεν είναι χρήσιμη παρά μόνο κατά το χρονικό αυτό διάστημα, και να αντιμετωπιστούν οι άμεσες ανάγκες, καθοριζόμενης καταληκτικής ημερομηνίας συνεκτικής με τις επικείμενες συζητήσεις.2. Αναπροσαρμόζονται οι προτεραιότητες και τα ποσάΜε βάση τις προηγούμενες αποφάσεις, η θέση προϋπολογισμού για τη μεγαλύτερη δαπάνη αντιστοιχούσε στις επενδυτικές δαπάνες τις συνδεόμενες προς τις επεμβάσεις στη θάλασσα. Κατ' ανάγκη η θέση αυτή θα εξακολουθήσει να είναι σημαντική αλλά μειωμένη σε σχέση με το παρελθόν, διότι οι δυνατότητες ανάκτησης των ενδεχόμενων σχετικών καθυστερήσεων ήσαν ευρέως ανοικτές.  Από τούδε και στο εξής η γενική λογική στρέφεται προς μια πολιτική ανανέωσης και συμπλήρωσης και όχι πλέον προμήθειας αρχικού τεχνικού εξοπλισμού. Επιπλέον, οι δαπάνες πρέπει να επικεντρώνονται στις αιτήσεις με κυρίαρχο το κοινοτικό ενδιαφέρον ή και που αποβλέπουν στην αντιστάθμιση ανισορροπιών που παραμένουν.Όσον αφορά την προώθηση νέων τεχνολογιών, οι επεμβάσεις του κοινοτικού προϋπολογισμού πρέπει να συνεχίσουν να παίζουν σημαίνοντα ρόλο στην παροχή κινήτρων για καινοτομίες. Είναι σκόπιμο όμως να γίνεται διάκριση μεταξύ των αντικειμένων. Στο πλαίσιο της μηχανογράφησης των ανταλλαγών δεδομένων μεταξύ εθνικών διοικήσεων ή και με τις υπηρεσίες της Επιτροπής πρέπει να δοθεί έντονη ώθηση ώστε οι δυνατότητες που προσφέρουν τα δίκτυα πληροφορικής να αξιοποιηθούν το ταχύτερο δυνατόν. Η άλλη βασική εφαρμογή συνίσταται στην παρακολούθηση των αλιευτικών πλοίων με δορυφόρους (VMS: Vessel Monitoring Sytem - σύστημα επιτήρησης πλοίων). Με βάση την προγενέστερη απόφαση, για το αντικείμενο αυτό προσφερόταν ευρέως ποσοστό κοινοτικής συμμετοχής άνω του 50%, λαμβανομένης υπόψη της αναγκαιότητας να τεθούν ταχέως οι βάσεις ενός πλήρως λειτουργικού κοινοτικού συστήματος. Ουσιαστικά ο στόχος επιτεύχθηκε. Για το λόγο αυτό, σε ενδεχόμενες επεκτάσεις του καθεστώτος V.M.S. (ΣΕΠ) η δυνατότητα επέμβασης με συντελεστή ανώτερο του 50% πρέπει να είναι περιορισμένη.Πάντως το σχέδιο δεν προβλέπει την παράταση επεμβάσεων που προβλέπονταν παλαιότερα για τις δαπάνες λειτουργίας και οι σχετικές αιτιολογίες δεν είναι πλέον επίκαιρες. Αντίθετα, διατηρεί το ενδεχόμενο συμμετοχής στις δαπάνες τις συνδεόμενες με την κατάρτιση των υπαλλήλων των επιφορτιζόμενων με τον έλεγχο και τις ανταλλαγές προσωπικού μεταξύ κρατών μελών. Ειδικά ο τομέας αυτός χαρακτηρίζεται από σημαντικά κενά και από εμφανή κοινοτική διάσταση. Συνεπώς πρέπει να ενισχυθεί. Εξάλλου, προβλέπεται ενίσχυση για τις δαπάνες τις συνδεόμενες με τις επεμβάσεις στο πλαίσιο των περιφερειακών οργανισμών για την αλιεία. Μια επέμβαση του τύπου αυτού υφίσταται από πολλών ετών με βάση το NAFO. Παλαιότερη ανακοίνωση της Επιτροπής σχετικά με τους περιφερειακούς οργανισμούς για την αλιεία (ORP - ΠΟΑ) - «Συμμετοχή της Ευρωπαϊκής Κοινότητας στους περιφερειακούς οργανισμούς για την αλιεία» (COM(1999) 613, της 8ης Δεκεμβρίου 1999) - προώθησε τον καθορισμό κανόνα που ισχύει για το σύνολο των ΠΟΑ. Ο κανόνας αυτός έχει ως αντικείμενο τον περιορισμό των κοινοτικών συμμετοχών σε μια μεταβατική περίοδο, για τη θέση σε εφαρμογή μέτρων και λόγω των δυσκολιών που θα ήταν ενδεχόμενο να συναντήσουν τα κράτη μέλη προκειμένου να θέσουν ταχέως σε ισχύ νέες διατάξεις. Η εισαγωγή στο παρόν σχέδιο διατάξεων που αφορούν ειδικά τους ΠΟΑ συμβαδίζει προς την επιδιωκόμενη διευκρίνιση των νομικών βάσεων, χωρίς να προδικάζονται οι λύσεις μεσοπρόθεσμα και μακροπρόθεσμα, λαμβανομένου υπόψη ότι η χρονική διάρκεια της κάλυψης περιορίζεται σε τρία έτη. Κατά τη διάρκεια του χρόνου αυτού θα είναι δυνατή η διεξαγωγή συζητήσεων σε βάθος.Ο συνδυασμός της μείωσης της στήριξης σε ορισμένους τύπους δράσης και της αύξησης σε ορισμένους άλλους δημιουργεί την ανάγκη αναπροσαρμογής του προϋπολογισμού ο οποίος ετησίως κατά μέσον όρο ανήλθε σε 41 εκατ. ευρώ για την προηγούμενη απόφαση. Το ετησίως προβλεπόμενο ποσό για τα έτη 2001 έως 2003 ανέρχεται σε 35 εκατ. ευρώ.3. Αυξημένες διασφαλίσεις συνοχής, καταλληλότητας και διαφάνειαςΟ απολογισμός των επιπτώσεων των προηγούμενων αποφάσεων χρηματοδότησης και της ανάπτυξης των ελέγχων στο πλαίσιο της Κ.Αλ.Π. επιβεβαιώνει την ανάγκη καλύτερων διασφαλίσεων όσον αφορά την ευστοχία και την καλή χρήση των κοινοτικών ενισχύσεων. Προβλέπονται διατάξεις προκειμένου οι ετήσιες αποφάσεις να περιληφθούν σε πολυετές πλαίσιο, ώστε να δοθεί προτεραιότητα στις δαπάνες τις αμεσότερα συνδεόμενες προς τον κοινοτικό προβληματισμό, την έναρξη της απόκτησης μέσων τα οποία θα διατεθούν για επεμβάσεις από ΠΟΑ και την προώθηση της θέσης σε εφαρμογή συνολικής προσέγγισης, που θα περιλαμβάνει βασικά την κατάρτιση του προσωπικού. Όσον αφορά τη διαφάνεια, προτείνονται διατάξεις οι οποίες παρέχουν τη δυνατότητα να εκτιμάται ο προορισμός, η ακριβής χρήση και οι επιπτώσεις των κοινοτικών χρηματοδοτικών επεμβάσεων.Κατόπιν των ανωτέρω, η Επιτροπή προτείνει στο Συμβούλιο να εκδώσει την πρόταση το ταχύτερο δυνατόν.2000/0273 (CNS)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη χρηματοδοτική συμμετοχή της Κοινότητας σε ορισμένες δαπάνες αναλαμβανόμενες από τα κράτη μέλη για την εφαρμογή καθεστώτων ελέγχου, επιθεώρησης και επιτήρησης στο πλαίσιο της κοινής αλιευτικής πολιτικήςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής [1],[1]  ΕΕ Cτη γνώμη του Ευρωπαϊκού Κοινοβουλίου [2],[2]  ΕΕ CΕκτιμώντας τα εξής:(1) Η κοινή αλιευτική πολιτική, η οποία διασφαλίζει τη διατήρηση των αλιευτικών πόρων και, κατά συνέπεια, την απασχόληση στην εν λόγω οικονομική δραστηριότητα, μπορεί να επιτύχει τους στόχους της μόνον εφόσον τηρούνται οι κανόνες της, δηλαδή με τον σχετικό αποτελεσματικό έλεγχο.(2) Οι εν λόγω στόχοι και κανόνες αρχικά καθορίζονται με τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια [3] και με τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής [4].[3]   ΕΕ L 389, 31.12.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1181/98 (ΕΕ L 164, 9.6.1998, σ. 1).[4]   ΕΕ L 261, 20.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2846/98 (ΕΕ L 358, 31.12.1998, σ. 5).(3) Τα κράτη μέλη, διασφαλίζοντας τη θέση σε εφαρμογή του καθεστώτος ελέγχου προς εφαρμογή στην κοινή αλιευτική πολιτική, εκπληρώνουν υποχρέωση κοινοτικού ενδιαφέροντος.(4) Για ορισμένα κράτη μέλη, το μέγεθος του ελεγκτικού έργου είναι ιδιαίτερα σημαντικό και, σε ορισμένες περιπτώσεις, είναι δυνατόν να επάγει δυσανάλογη επιβάρυνση.(5) Κατόπιν των ανωτέρω, είναι σκόπιμο να προβλεφθεί χρηματοδοτική συμμετοχή της Κοινότητας σε κάποιες δαπάνες ελέγχου, επιθεώρησης ή επιτήρησης που αναλαμβάνονται από ορισμένα κράτη μέλη.(6) Λαμβανομένων υπόψη των συνολικά θετικών επιπτώσεων της κοινοτικής χρηματοδοτικής συμμετοχής, με βάση την απόφαση 89/631/ΕΟΚ του Συμβουλίου [5] για το χρονικό διάστημα 1991-1995 και την απόφαση 95/527/ΕΚ του Συμβουλίου [6] για το χρονικό διάστημα 1996-2000, είναι αναγκαίο να δοθεί η σχετική συνέχεια, χωρίς πάντως να πρόκειται για απλή παράταση. Έτσι, ορισμένες δαπάνες αναμένεται ότι θα μειωθούν ώστε να δοθεί η δυνατότητα ενεργότερης προώθησης άλλων τομέων.[5]   ΕΕ L 364, 14.12.1989, σ. 64. Απόφαση που τροποποιήθηκε τελευταία με την απόφαση 95/524/ΕΚ (ΕΕ L 301, 14.12.1995, σ. 35).[6]   ΕΕ L 301, 14.12.1995, σ. 30.(7) Χρονικό διάστημα τριών ετών, από το 2001 έως το 2003, για την εφαρμογή της παρούσας απόφασης, δίνει τη δυνατότητα τοποθέτησης της χρηματοδοτικής συμμετοχής της Κοινότητας εντός χρονικού πλαισίου επαρκούς, χωρίς να προκαταλαμβάνονται τα πορίσματα της κοινής αλιευτικής πολιτικής τα οποία θα ήταν δυνατόν να αποτελέσουν το αντικείμενο αποφάσεων με βάση τις διατάξεις του άρθρου 14 του κανονισμού (ΕΟΚ) αριθ. 3760/92.(8) Τα αντίστοιχα χρηματοδοτικά μέσα θα αποτελέσουν το αντικείμενο εγγραφών ετησίων πιστώσεων στο γενικό προϋπολογισμό των Ευρωπαϊκών Κοινοτήτων.(9) Η χρηματοδοτική συμμετοχή της Κοινότητας πρέπει να τελεί υπό τον όρο τήρησης της απαίτησης ότι ο έλεγχος ο ασκούμενος από τα δικαιούχα κράτη μέλη θα επιτύχει ικανοποιητικό επίπεδο τόσο στη θάλασσα όσο και στην ξηρά.(10) Τα δικαιούχα κράτη μέλη πρέπει να αξιολογήσουν τους στόχους και την επίπτωση των δαπανών τους στα προγράμματά τους όσον αφορά τον έλεγχο, τόσο ετησίως όσο και συνολικά στο τέλος του τριετούς χρονικού διαστήματος (2001-2003),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Υπό τους όρους της παρούσας απόφασης, η Κοινότητα είναι δυνατόν να εγκρίνει χρηματοδοτική συμμετοχή σε προγράμματα ελέγχου καταρτιζόμενα από τα κράτη μέλη για τη θέση σε εφαρμογή καθεστώτων ελέγχου, επιθεώρησης και επιτήρησης προς εφαρμογή στην κοινή αλιευτική πολιτική, προβλεπόμενων στον κανονισμό (ΕΟΚ) αριθ. 2847/93.Τα προγράμματα ελέγχου εξειδικεύουν τους στόχους, τα μέσα ελέγχου και τις προβλεπόμενες δαπάνες, ιδίως όσον αφορά τις ενέργειες τις προβλεπόμενες στο άρθρο 2.Άρθρο 2Η χρηματοδοτική συμμετοχή που προβλέπεται στο άρθρο 1 (εφεξής: "χρηματοδοτική συμμετοχή") μπορεί να εγκρίνεται για ορισμένες δαπάνες που προβλέπονται στα προγράμματα ελέγχου που προορίζονται να συμβάλλουν:α) στη δημιουργία των μέσων και των δικτύων πληροφορικής των αναγκαίων για τις ανταλλαγές πληροφοριών συναφών προς τον έλεγχο.β) στον πειραματισμό και τη θέση σε εφαρμογή νέων τεχνολογιών για τη βελτίωση του ελέγχου αλιευτικών δραστηριοτήτων.γ) στην κατάρτιση προσωπικού των υπηρεσιών ελέγχου.δ) στη δημιουργία νέων μηχανισμών επιθεώρησης και παρατηρητών στο πλαίσιο των περιφερειακών οργανισμών για την αλιεία (εφεξής: "ΠΟΑ") στους οποίους η Ευρωπαϊκή Κοινότητα είναι συμβαλλόμενο μέρος.ε) στην απόκτηση ή τον εκσυγχρονισμό τεχνικού εξοπλισμού για την επιθεώρηση και τον έλεγχο.Για τα στοιχεία α), β), δ) και ε) η χρηματοδοτική συμμετοχή περιορίζεται στις δαπάνες ποσού άνω των 13.200 ευρώ.Άρθρο 3Ως «επιλέξιμες δαπάνες» νοούνται οι δαπάνες, που αναφέρονται στο άρθρο 2, οι οποίες απορρέουν από συμβατικές νομικές και οικονομικές δεσμεύσεις των αρμόδιων αρχών κρατών μελών κατά το χρονικό διάστημα εφαρμογής της παρούσας οδηγίας και οι οποίες δεν απολαύουν άλλων κοινοτικών χρηματοδοτικών ενισχύσεων. Ο ΦΠΑ δεν θεωρείται επιλέξιμη δαπάνη.Οι δαπάνες είναι επιλέξιμες στο βαθμό κατά τον οποίο χρησιμοποιούνται όντως για τη θέση σε εφαρμογή των προγραμμάτων ελέγχου.Άρθρο 41. Η χρηματοδοτική συμμετοχή αφορά τις επιλέξιμες δαπάνες που πραγματοποιούνται από τα κράτη μέλη μεταξύ 1ης Ιανουαρίου 2001 και 31ης Δεκεμβρίου 2003.2. Η δημοσιονομική αρχή καθορίζει τις διαθέσιμες, για κάθε περίοδο χρήσης, πιστώσεις. Η χρηματοδοτική συμμετοχή παρέχεται εντός του ορίου των πιστώσεων των διατιθέμενων για το σκοπό αυτό στον γενικό προϋπολογισμό των Ευρωπαϊκών Κοινοτήτων.3. Σε περίπτωση που οι διαθέσιμες στον γενικό προϋπολογισμό των Ευρωπαϊκών Κοινοτήτων πιστώσεις δεν επιτρέπουν τη χρηματοδοτική συμμετοχή σε όλες τις επιλέξιμες δαπάνες τις προβλεπόμενες από κάποιο κράτος μέλος, η χρηματοδοτική συμμετοχή παρέχεται κατά προτεραιότητα στις δαπάνες τις προοριζόμενες για μέτρα ελέγχου προβλεπόμενα από την κοινοτική νομοθεσία.Άρθρο 51. Η χρηματοδοτική συμμετοχή στις δαπάνες του άρθρου 2, στοιχείο α) καλύπτει τις επιλέξιμες δαπάνες τις προοριζόμενες για τη δημιουργία συστήματος καταχώρησης, διαχείρισης και διαβίβασης δεδομένων σχετικών με τους ελέγχους, περιλαμβανομένων εφαρμογών πληροφορικής και λογισμικού.2. Ανά κράτος μέλος και έτος, η χρηματοδοτική συμμετοχή ανέρχεται κατ' ανώτατο όριο στο 75% του ποσού των επιλέξιμων δαπανών.Άρθρο 61. Η χρηματοδοτική συμμετοχή στις δαπάνες που αναφέρεται στο άρθρο 2, στοιχείο β) καλύπτει τις επιλέξιμες δαπάνες τις προοριζόμενες για τον πειραματισμό και τη θέση σε εφαρμογή νέων τεχνολογιών που αποβλέπουν στη βελτίωση του ελέγχου αλιευτικών δραστηριοτήτων και συναφών δραστηριοτήτων.2. Ανά κράτος μέλος και έτος, η χρηματοδοτική συμμετοχή ανέρχεται κατ' ανώτατο όριο στο 50% του ποσού των επιλέξιμων δαπανών.3. Η Επιτροπή έχει τη δυνατότητα να αποφασίζει ποσοστό υψηλότερο του προβλεπόμενου στην παράγραφο 2, ώστε να δίδεται η δυνατότητα χρηματοδοτικής συμμετοχής στις επιλέξιμες δαπάνες τις προοριζόμενες, ενδεχομένως, για την επέκταση του ΣΕΠ (VMS - Σύστημα Επιτήρησης Πλοίων) του προβλεπόμενου στο άρθρο 3 του κανονισμού (ΕΟΚ) αριθ. 2847/93 για πλοία άλλα εκτός από εκείνα του άρθρου 3, παράγραφος 2 του εν λόγω κανονισμού καθώς και για τύπους καταχωρήσεων άλλων από την καταχώρηση στίγματος και τη θέση σε εφαρμογή ηλεκτρονικών ημερολογίων.Άρθρο 71. Η χρηματοδοτική συμμετοχή στις δαπάνες που αναφέρονται στο άρθρο 2, στοιχείο γ) καλύπτει, σύμφωνα με τους κανόνες εφαρμογής που παρατίθενται στο παράρτημα Ι, τις επιλέξιμες δαπάνες τις προοριζόμενες για την κατάρτιση των εθνικών υπαλλήλων οι οποίοι ασχολούνται με τις δραστηριότητες ελέγχου, κυρίως σε κράτος μέλος άλλο από εκείνο στο οποίο έχουν προσληφθεί, συνιστάμενη είτε στη διοργάνωση σεμιναρίων και μαθημάτων κατάρτισης ελάχιστης διάρκειας μιας ημέρας είτε σε ανταλλαγές εθνικών υπαλλήλων.2. Ανά κράτος μέλος και έτος, η χρηματοδοτική συμμετοχή ανέρχεται κατ' ανώτατο όριο στο 50% του ποσού των επιλέξιμων δαπανών.Άρθρο 81. Η χρηματοδοτική συμμετοχή στις δαπάνες που αναφέρεται στο άρθρο 2, στοιχείο δ) καλύπτει τις επιλέξιμες δαπάνες τις προοριζόμενες για την εισαγωγή νέων μηχανισμών επιθεώρησης και παρατηρητών, υιοθετούμενων στο πλαίσιο των ΠΟΑ στους οποίους η Ευρωπαϊκή Κοινότητα αποτελεί συμβαλλόμενο μέρος, περιλαμβανομένων των δαπανών λειτουργίας.2. Ανά κράτος μέλος και έτος, χρηματοδοτική συμμετοχή ανέρχεται κατ' ανώτατο όριο στο 50% του ποσού των επιλέξιμων δαπανών.Άρθρο 91. Η χρηματοδοτική συμμετοχή στις δαπάνες που αναφέρονται στο άρθρο 2, στοιχείο ε) καλύπτει τις επενδυτικές δαπάνες που αναφέρονται στην απόκτηση ή τον εκσυγχρονισμό πλοίων ή αεροσκαφών που όντως χρησιμοποιούνται για τη διασφάλιση του ελέγχου, της επιθεώρησης και της επιτήρησης αλιευτικών δραστηριοτήτων.2. Ανά κράτος μέλος και έτος, η χρηματοδοτική συμμετοχή ανέρχεται κατ' ανώτατο όριο στο 30% του ποσού των επιλέξιμων δαπανών.3. Η Επιτροπή έχει τη δυνατότητα να αποφασίζει συντελεστή υψηλότερο, του προβλεπόμενου στην παράγραφο 2, ο οποίος θα είναι δυνατόν να φθάσει κατ' ανώτατο όριο το 50% του ποσού των επιλέξιμων δαπανών, στις ακόλουθες περιπτώσεις:α) υπέρ των κρατών μελών που είναι επιφορτισμένα με τον έλεγχο εκτεταμένης Αποκλειστικής Οικονομικής Ζώνης ή και εκτεταμένης υφαλοκρηπίδας και αποδεικνύουν ότι τα διαθέσιμα για το σκοπό αυτό μέσα δεν επιτρέπουν επαρκώς αποτελεσματικό έλεγχο, ή καιβ) υπέρ των κρατών μελών που διαθέτουν, κάθε έτος κατά το χρονικό διάστημα 2001-2003, μέσα για τον έλεγχο της ζώνης της υπαγόμενης στη δικαιοδοσία ΠΟΑ του οποίου η Ευρωπαϊκή Επιτροπή αποτελεί συμβαλλόμενο μέρος και όπου αλιεύουν αλιευτικά πλοία τα οποία φέρουν τη σημαία τους.Οι λεπτομέρειες εφαρμογής του πρώτου εδαφίου, στοιχείο β) θεσπίζονται από την Επιτροπή κατόπιν διαβουλεύσεων με τα ενδιαφερόμενα κράτη μέλη.Άρθρο 10Ειδική χρηματοδοτική συμμετοχή κατά ποσοστό που ανά κράτος μέλος και έτος δεν είναι δυνατόν να υπερβεί το 50% των επιλέξιμων δαπανών είναι δυνατόν να εγκριθεί για τη θέση σε εφαρμογή συστήματος αξιολόγησης δαπανών προοριζόμενων για τον έλεγχο στο πλαίσιο της Κοινής Αλιευτικής Πολιτικής. Η συμμετοχή αυτή αφορά τις επιλέξιμες δαπάνες που συνδέονται με τη θέση σε εφαρμογή και τη λειτουργία  συστήματος αξιολόγησης, περιλαμβανόμενης της θέσης σε εφαρμογή αναλυτικού λογιστικού συστήματος που παρέχει τη δυνατότητα υπολογισμού του κόστους διάφορων ενεργειών ελέγχου εκ μέρους των αρμόδιων αρχών κρατών μελών.Άρθρο 11Το ετήσιο δημοσιονομικό μερίδιο το προοριζόμενο για ενέργειες οι οποίες επωφελούνται συντελεστή χρηματοδοτικής συμμετοχής ανώτερου του 50% περιορίζεται στο 20% του σχετικού ποσού του προϋπολογισμού.Άρθρο 121. Τα κράτη μέλη που επιθυμούν να τύχουν του ευεργετήματος χρηματοδοτικής συμμετοχής προσκομίζουν στην Επιτροπή, το αργότερο μέχρι την 31η Μαρτίου 2001, πρόγραμμα προβλέψεων των ετήσιων δαπανών τους για τα έτη 2001, 2002 και 2003, για τις οποίες επιθυμούν να τύχουν χρηματοδοτικής συμμετοχής. Αυτό συνοδεύεται από τριετές πρόγραμμα όπου περιγράφονται οι έλεγχοι που προβλέπουν να ασκήσουν κατά το χρονικό διάστημα των τριών ετών.Το πρόγραμμα ελέγχου πρέπει να περιλαμβάνει τους στόχους των προβλεπόμενων ενεργειών ελέγχου και επιθεώρησης, τα προβλεπόμενα λειτουργικά μέτρα καθώς και τα αναμενόμενα αποτελέσματα και να καλύπτει το σύνολο των τομέων που τα αφορούν στο πλαίσιο του ελέγχου αλιείας.Τα προγράμματα που θα φθάσουν μετά την 31η Μαρτίου 2001 δεν θα ληφθούν υπόψη παρά μόνο σε εξαιρετικές περιπτώσεις δεόντως αιτιολογημένες από τα ενδιαφερόμενα κράτη μέλη.2. Τα προγράμματα περιλαμβάνουν τις πληροφορίες τις εξειδικευόμενες στα σημεία 1 και 2 του παραρτήματος II, Τμήμα Α.Άρθρο 13Με βάση τις πληροφορίες τις παρεχόμενες από τα κράτη μέλη, η Επιτροπή αποφασίζει, λαμβάνοντας υπόψη τις διατάξεις του σημείου 3 του παραρτήματος ΙΙ, Τμήμα Α, πριν την 30ή Ιουνίου κάθε έτους, κατά τη διαδικασία την προβλεπόμενη στο άρθρο 18 του κανονισμού (ΕΟΚ) αριθ. 3760/92, όσον αφορά:α) την επιλεξιμότητα των προβλεπόμενων δαπανών για το τρέχον δημοσιονομικό έτος.β) το ποσοστό χρηματοδοτικής συμμετοχής.γ) τους όρους προς τους οποίους είναι δυνατόν να συνδυάζεται η χρηματοδοτική συμμετοχή.Άρθρο 141. Κατόπιν αιτιολογημένης αίτησης από κάποιο κράτος μέλος, η Επιτροπή έχει τη δυνατότητα να χορηγεί προκαταβολές οι οποίες μπορεί να ανέρχονται μέχρι το 90% της ετήσιας χρηματοδοτικής συμμετοχής. Οι εν λόγω προκαταβολές αφαιρούνται από το οριστικό ποσό της χρηματοδοτικής συμμετοχής για τις επιλέξιμες δαπάνες τις τελικά διατεθείσες.2. Η νομική και δημοσιονομική δέσμευση για τις δαπάνες των κρατών μελών υφίσταται επί χρονικό διάστημα ενός έτους από την κοινοποίηση της απόφασης της αναφερόμενης στο άρθρο 13. Τα κράτη μέλη εκτελούν τις προβλεπόμενες για αυτά δαπάνες εντός χρονικού διαστήματος ενός έτους μετά την εν λόγω νομική και δημοσιονομική δέσμευση. Σε περίπτωση που η νομική και χρηματοδοτική δέσμευση δεν αναληφθεί εντός του προβλεπόμενου χρόνου, κάθε τυχόν χορηγηθείσα προκαταβολή επιστρέφεται αμελλητί.Άρθρο 15Σε περίπτωση που κάποιο κράτος μέλος αποφασίσει να μη πραγματοποιήσει εξ ολοκλήρου ή μερικά επιλέξιμες δαπάνες για τις οποίες έχει παρασχεθεί χρηματοδοτική συμμετοχή, ενημερώνει σχετικά την Επιτροπή αμελλητί, διευκρινίζοντας τις επιπτώσεις στο ελεγκτικό του πρόγραμμα.Άρθρο 161. Τα κράτη μέλη υποβάλλουν τις αιτήσεις τους για την επιστροφή δαπανών το αργότερο μέχρι την 31η Μαΐου του έτους που ακολουθεί εκείνο κατά τη διάρκεια του οποίου διατέθηκαν οι δαπάνες.2. Κατά την εισαγωγή της αίτησης επιστροφής των δαπανών, τα κράτη μέλη επαληθεύουν και πιστοποιούν ότι οι δαπάνες έχουν πραγματοποιηθεί τηρουμένων των όρων των καθοριζόμενων στην παρούσα απόφαση, καθώς και στις οδηγίες για τον συντονισμό των διαδικασιών των δημοσίων συμβάσεων έργων, προμηθειών και υπηρεσιών σύμφωνα με τις λεπτομέρειες που παρατίθενται στο σημείο 4 του παραρτήματος ΙΙ, Τμήμα Α.3. Εφόσον στην αίτηση καθίσταται εμφανές ότι οι όροι που αναφέρονται στην παράγραφο 2 δεν έχουν τηρηθεί, η Επιτροπή προχωρεί σε εμπεριστατωμένη εξέταση της περίπτωσης, ζητώντας από το κράτος μέλος να υποβάλει τις παρατηρήσεις του. Εφόσον η εξέταση επιβεβαιώσει την αθέτηση των εν λόγω όρων, η Επιτροπή καθορίζει προθεσμία εντός της οποίας το κράτος μέλος συμμορφούται. Εφόσον μετά την παρέλευση της εν λόγω προθεσμίας το κράτος μέλος δεν έχει δώσει συνέχεια στις συστάσεις, η Επιτροπή δύναται να μειώνει, να αναστέλλει ή να καταργεί τη χρηματοδοτική συμμετοχή στον τομέα της εν λόγω ενέργειας. Κάθε ποσόν που έχει καταβληθεί αχρεωστήτως πρέπει να επιστρέφεται στην Επιτροπή, προσαυξημένο κατά τους τόκους υπερημερίας.4. Τα κράτη μέλη διατηρούν όλα τα δικαιολογητικά επί χρονικό διάστημα τριών ετών μετά την ημερομηνία επιστροφής των δαπανών εκ μέρους της Επιτροπής.Άρθρο 17Τα κράτη μέλη υποβάλλουν στην Επιτροπή το πρόγραμμα δαπανών καθώς και τις αιτήσεις επιστροφής δαπανών και χορήγησης προκαταβολών, σε ευρώ. Τα προγράμματα δαπανών τα οποία δεν εκφράζονται σε ευρώ είναι απαράδεκτα.Τα κράτη μέλη που δεν συμμετέχουν στην τρίτη φάση της οικονομικής και νομισματικής ένωσης διευκρινίζουν τον εφαρμοσθέντα συντελεστή ισοτιμίας.Άρθρο 18Τα κράτη μέλη προσκομίζουν στην Επιτροπή όλες τις πληροφορίες τις οποίες η τελευταία είναι δυνατόν να ζητήσει στο πλαίσιο της εκτέλεσης των καθηκόντων που της ανατίθενται με βάση την παρούσα απόφαση.Τα κράτη μέλη θέτουν στη διάθεση της Επιτροπής όλες τις πληροφορίες οι οποίες της επιτρέπουν να επαληθεύσει τη χρησιμοποίηση των μέσων ελέγχου, επιθεώρησης και επιτήρησης τα οποία απετέλεσαν το αντικείμενο χρηματοδοτικής συμμετοχής με βάση την παρούσα απόφαση. Διατηρούν τις εν λόγω πληροφορίες στη διάθεση της Επιτροπής επί χρονικό διάστημα τουλάχιστον τριών ετών μετά την ημερομηνία επιστροφής των δαπανών εκ μέρους της Επιτροπής.Σε περίπτωση που η Επιτροπή εκτιμήσει ότι τα εν λόγω μέσα δεν έχουν χρησιμοποιηθεί για τους σκοπούς τους προβλεπόμενους ή σύμφωνα με τους όρους που καθορίζονται στην παρούσα απόφαση, ενημερώνει σχετικά το ενδιαφερόμενο κράτος μέλος το οποίο προχωρεί σε διοικητική έρευνα, στην οποία είναι δυνατόν να συμμετέχουν υπάλληλοι της Επιτροπής. Το κράτος μέλος ενημερώνει την Επιτροπή όσον αφορά την εξέλιξη και τα αποτελέσματα της εν λόγω έρευνας και της διαβιβάζει πάραυτα αντίτυπο της έκθεσης που συντάσσεται μετά την έρευνα, κοινοποιώντας της τα κύρια στοιχεία τα οποία λήφθηκαν υπόψη για τη σύνταξη της έκθεσης. Η Επιτροπή δύναται, κατά περίπτωση, να αποφασίζει την επιστροφή σε αυτήν κάθε αχρεωστήτως καταβληθέντος ποσού, προσαυξημένου κατά τους τόκους υπερημερίας.Άρθρο 19Η Επιτροπή δύναται να διενεργεί οποιονδήποτε έλεγχο κρίνει αναγκαίο προκειμένου να διασφαλίζεται η τήρηση των όρων και η εκπλήρωση των καθηκόντων που με την παρούσα απόφαση επιβάλλονται στα κράτη μέλη, με συμμετοχή των υπαλλήλων που διορίζονται για το σκοπό αυτό από την Επιτροπή.Οι διατάξεις του πρώτου εδαφίου εφαρμόζονται με την επιφύλαξη των διατάξεων του άρθρου 29 του κανονισμού (ΕΟΚ) αριθ. 2847/93.Άρθρο 201. Πριν την 30ή Απριλίου κάθε έτους και σύμφωνα με τον πίνακα του παραρτήματος ΙΙΙ, τα κράτη μέλη κοινοποιούν στην Επιτροπή ενδιάμεση έκθεση αξιολόγησης σχετικά με τις επιλέξιμες δαπάνες του προηγούμενου έτους, όπου αναφέρονται λεπτομερώς οι επιτευχθείσες πρόοδοι σε σχέση με τις προβλέψεις και η επίπτωση των δαπανών στα ελεγκτικά προγράμματα, περιλαμβανόμενης της ενδεχόμενης αναγκης αναπροσαρμογής των εν λόγω προγραμμάτων.2. Το αργότερο πριν την 31η Μαΐου 2004 και σύμφωνα με τον πίνακα του παραρτήματος ΙΙΙ, τα κράτη μέλη κοινοποιούν στην Επιτροπή συνολική έκθεση αξιολόγησης που αναφέρεται στις επιπτώσεις της χρηματοδοτικής συμμετοχής στο σύνολο του τριετούς προγράμματος ελέγχου.3. Οι πληροφορίες που αναφέρονται στις παραγράφους 1 και 2 πρέπει να δίδουν στην Επιτροπή τη δυνατότητα να είναι βέβαιη ότι παρακολουθεί κατά το δέοντα τρόπο τη χρησιμοποίηση της χρηματοδοτικής συμμετοχής.Άρθρο 21Με βάση τις πληροφορίες τις παρεχόμενες από τα κράτη μέλη, σύμφωνα με τις διατάξεις του άρθρου 20, παράγραφος 1, το βραδύτερο μέχρι την 31η Δεκεμβρίου 2003, η Επιτροπή διαβιβάζει στο Συμβούλιο και το Ευρωπαϊκό Κοινοβούλιο έκθεση σχετικά με την εφαρμογή της παρούσας απόφασης, συνοδευόμενη, κατά περίπτωση, από κατάλληλες προτάσεις όσον αφορά τη συνέχεια που πρέπει να δοθεί.Άρθρο 22Η παρούσα απόφαση απευθύνεται στα κράτη μέλη.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ IΛΕΠΤΟΜΕΡΕΙΕΣ ΕΦΑΡΜΟΓΗΣ ΓΙΑ ΤΙΣ ΔΑΠΑΝΕΣ ΚΑΤΑΡΤΙΣΗΣ ΕΛΕΓΚΤΩΝ1. Οι δαπάνες διοργάνωσης μαθημάτων και σεμιναρίων καλύπτουν κατά κύριο λόγο τη μίσθωση αίθουσας, την αγορά ή τη μίσθωση διδακτικού υλικού καθώς και την καταβολή των αμοιβών των εκπαιδευτών, εφόσον αυτοί δεν παρεμβαίνουν ως υπάλληλοι εθνικών ή κοινοτικών υπηρεσιών, και τα οδοιπορικά και τα έξοδα διαμονής για τους εθνικούς υπάλληλους που συμμετέχουν στα μαθήματα και τα σεμινάρια και για τους εκπαιδευτές.2. Οι δαπάνες ανταλλαγής εθνικών υπαλλήλων είναι δυνατόν να καλύπτουν κατά κύριο λόγο τα οδοιπορικά και τα έξοδα διαμονής των αντίστοιχων εθνικών υπαλλήλων.3. Τα οδοιπορικά αντιστοιχούν σε ταξίδι μετάβασης - επιστροφής μεταξύ τόπου κατοικίας και τόπου προορισμού με δημόσια μεταφορικά μέσα.4. Οι δαπάνες διαμονής καλύπτουν τις δαπάνες κατοικίας, γευμάτων και μετακινήσεων τοπικά.5. Τα οδοιπορικά και τα έξοδα διαμονής καθορίζονται με βάση τις λεπτομέρειες εφαρμογής όσον αφορά την επιστροφή οι οποίες ισχύουν σε εθνικό επίπεδο.ΠΑΡΑΡΤΗΜΑ IIΤΜΗΜΑ Α1. Το πρόγραμμα ετήσιων δαπανών που αναφέρεται στο άρθρο 12 απαρριθμεί τις προβλεπόμενες δαπάνες για τα έτη 2001, 2002 και 2003. Κατά κύριο λόγο εξειδικεύει:- το χρονοδιάγραμμα των προβλεπόμενων δαπανών.- τα χαρακτηριστικά, το είδος, το κόστος και τους στόχους ελέγχου, προκειμένου για νέες τεχνολογίες και δίκτυα πληροφορικής.- το είδος, τη διάρκεια, το πλήθος συμμετεχόντων, το κόστος και τους στόχους ενεργειών κατάρτισης ελεγκτών.- τα τεχνικά χαρακτηριστικά, το κόστος, τον προβλεπόμενο τρόπο πληρωμής, τους στόχους ελέγχου και την προβλεπόμενη χρησιμοποίηση, περιλαμβανόμενης της ημερομηνίας θέσης σε λειτουργία, τεχνικού εξοπλισμού επιθεώρησης και ελέγχου.2. Τα κράτη μέλη διαβιβάζουν στην Επιτροπή όλες τις πρόσφορες πληροφορίες όσον αφορά τα ακόλουθα σημεία:- οι στόχοι επιδιωκόμενοι στο πλαίσιο των δαπανών που επιθυμούν να πραγματοποιήσουν.- τα αναμενόμενα αποτελέσματα σε συνάρτηση προς τις προς πραγματοποίηση δαπάνες.- στην περίπτωση δαπανών που πραγματοποιούνται για την απόκτηση ή τον εκσυγχρονισμό πλοίων και αεροσκαφών, εκτίμηση του χρόνου κατά τον οποίο το εν λόγω υλικό θα διατίθεται για την επιθεώρηση και την επιτήρηση στον τομέα της αλιείας.- τη χρησιμοποίηση από το κράτος μέλος, κατά τη διάρκεια παρελθόντων ετών, της χρηματοδοτικής συμμετοχής η οποία του παρασχέθηκε με βάση την απόφαση 95/527/ΕΚ.- τη βελτίωση της αποτελεσματικότητας ελέγχων στον τομέα της αλιείας πραγματοποιούμενων στη θάλασσα και στην ξηρά από το υπόψη κράτος μέλος κατά το χρονικό διάστημα που έχει προηγηθεί της αίτησης και τη βελτίωση η οποία αναμένεται να προκύψει με την προβλεπόμενη δαπάνη.Επιπλέον, τα κράτη μέλη διαβιβάζουν στην Επιτροπή δεόντως συμπληρωμένα τα έντυπα των οποίων τα υποδείγματα παρατίθενται στο Τμήμα Β.3. Κριτήρια προς λήψη υπόψη κατά την απόφαση όσον αφορά τη χρηματοδοτική συμμετοχή:- το μέγεθος και η αποτελεσματικότητα των ανθρώπινων και υλικών πόρων των διατιθέμενων από το κράτος μέλος στον έλεγχο αλιείας.- ο βαθμός συνεργασίας που έχει επιτευχθεί στον έλεγχο αλιείας μεταξύ του εν λόγω κράτους μέλους, των υπολοίπων κρατών μελών και της Επιτροπής.- η συμβολή του κράτους μέλους στον έλεγχο αλιείας και στην τήρηση των υποχρεώσεων που απορρέουν από μηχανισμούς επιθεώρησης και παρατηρητών, συγκροτούμενων στο πλαίσιο των περιφερειακών οργανισμών για την αλιεία στους οποίους η Επιτροπή αποτελεί συμβαλλόμενο μέρος.- η ελεγκτική προσπάθεια η αναπτυσσόμενη από το κράτος μέλος όσον αφορά τις αλιευτικές δραστηριότητες των πλοίων του στην ανοικτή θάλασσα.- ο διαφορισμός των αλιευτικών δραστηριοτήτων των ασκούμενων στη ζώνη αλιείας του κράτους μέλους.- η αξιοπιστία των αριθμητικών δεδομένων όσον αφορά αλιεύματα των κοινοποιούμενων στην Επιτροπή από το κράτος μέλος και η ικανότητα του τελευταίου να αποτρέπει την υπέρβαση των ποσοστώσεών του.- η κατάσταση όσον αφορά την απορρόφηση από το κράτος μέλος επιλέξιμων δαπανών για τις οποίες έχει χορηγηθεί χρηματοδοτική συμμετοχή της Κοινότητας με βάση την απόφαση 95/527/ΕΚ του Συμβουλίου ή με βάση την παρούσα απόφαση.- η πρόληψη, ο εντοπισμός και η δίωξη παραβάσεων της κοινής αλιευτικής πολιτικής.- η παρουσία στην εθνική νομοθεσία και εφαρμογή εμπράκτως κυρώσεων ανάλογων προς τη σοβαρότητα των παραβάσεων και αποτελεσματικά αποθαρρυντικών για περαιτέρω παραβάσεις του ιδίου τύπου.- η τήρηση της υποχρέωσης όσον αφορά την κοινοποίηση στην Επιτροπή περιπτώσεων συμπεριφορών οι οποίες αποτελούν σοβαρές παραβάσεις των κανόνων της κοινής αλιευτικής πολιτικής, όπως προβλέπεται στον κανονισμό (ΕΚ) αριθ. 1447/1999 του Συμβουλίου.4. Τα ερωτηματολόγια που αφορούν τις δημόσιες προμήθειες, δεόντως συμπληρωμένα, πρέπει να αναφέρονται στις διακηρύξεις διαγωνισμών που έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων. Σε περίπτωση που οι διακηρύξεις δεν έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων, ο δικαιούχος πιστοποιεί ότι οι δημόσιες προμήθειες έχουν πραγματοποιηθεί τηρουμένης της κοινοτικής νομοθεσίας.Η Επιτροπή έχει τη δυνατότητα να ζητεί οποιαδήποτε πληροφορία θεωρεί αναγκαία προκειμένου να κρίνει κατά πόσον έχει τηρηθεί η κοινοτική νομοθεσία όσον αφορά τις δημόσιες προμήθειες.Η επιστροφή υπόκειται στην υποχρέωση υποβολής παραστατικών εις διπλούν. Τα εν λόγω παραστατικά περιλαμβάνουν τουλάχιστον τα κύρια στοιχεία της συμφωνίας μεταξύ του κράτους μέλους και του προμηθευτή ή των προμηθευτών υπηρεσιών καθώς και τα αντίστοιχα αποδεικτικά πληρωμών. Προκειμένου να είναι δυνατή η επιστροφή, οι επιμέρους δαπάνες πρέπει να καταγράφονται σε ανακεφαλαιωτικό πινάκιο όπου εμφαίνονται σαφώς, για κάθε δαπάνη, το αντικείμενό της, η σχέση της με το προτεινόμενο πρόγραμμα και το καθαρό ποσόν χωρίς ΦΠΑ.ΤΜΗΜΑ Β1. Απογραφή κινητών μέσων>ΘΕΣΗ ΠIΝΑΚΑ>ΣημειώσειςΌνομα/περιγραφή: Το όνομα του κινητού μέσου πρέπει να είναι καταχωρημένο σε σχετικό νηολόγιο, εφόσον αυτό προβλέπεται. Σε περίπτωση που το κινητό μέσο δεν έχει όνομα, πρέπει να δίδεται σύντομη περιγραφή, πχ. κατασκευαστής και τύπος. Σε περίπτωση που η υπηρεσία διαθέτει περισσότερα από ένα κινητά μέσα του ιδίου κατασκευαστή και τύπου, το όχημα πρέπει να χαρακτηρίζεται με αριθμό. Οποιαδήποτε μέθοδος εφαρμοσθεί για την περιγραφή του κινητού μέσου, η μέθοδος αυτή πρέπει να εφαρμόζεται σε όλα τα αρχεία και στη αλληλογραφία τη σχετική με αυτό το κινητό μέσο.α.: Η ονομασία της υπηρεσίας ελέγχου/κρατικής υπηρεσίας που χρησιμοποιεί το κινητό μέσο.β.: Η ηλικία του κινητού σε έτη.γ.: Το προσδόκιμο επιβίωσης του κινητού σε λειτουργία από κατασκευής του, σε έτη.δ.: Εναπομένων χρόνος ζωής του κινητού μέσου σε λειτουργία, σε έτη (γ - β).ε.: Το ποσοστό του Απασχόλησης λειτουργίας του κινητού μέσου που έχει διατεθεί σε ενέργειες ελέγχου.στ.: Συνολικό πλήθος πλοίων <10m ή χερσαίων οχημάτων που χρησιμοποιούνται από κάθε υπηρεσία ελέγχου.ζ.: ΙΠΑ (Ισοδύναμο Πλήρους Απασχόλησης) (ποσοστό Απασχόλησης λειτουργίας που έχει διατεθεί για έλεγχο Χ1) το ΙΠΑ δεν υπερβαίνει το 1.Σύνολο: Το άθροισμα του συνόλου των ΙΠΑ δίδει το συνολικό πραγματικό πλήθος κινητών μέσων χρησιμοποιούμενων σε δραστηριότητες ελέγχου. Το σύνολο δεν πρέπει να υπερβαίνει το πλήθος οχημάτων που χρησιμοποιούνται σε ΣΕΑ (MCS).Πλοία <10m: Πλήθος σκαφών <10m χρησιμοποιούμενων από κάθε υπηρεσία ελέγχου.Οχήματα ξηράς: Πλήθος οχημάτων ξηράς που χρησιμοποιούνται από κάθε υπηρεσία ελέγχου.2. Απογραφή προσωπικού>ΘΕΣΗ ΠIΝΑΚΑ>Σημειώσειςα.: Το όνομα της υπηρεσίας ελέγχου/κρατική υπηρεσία.β.: Ο τύπος υπηρεσίας εκτελούμενης από το προσωπικό ελέγχου.γ.: Το ΙΠΑ (Ισοδύναμο Πλήρους Απασχόλησης) πλήθος προσώπων που απασχολούνται από κάθε υπηρεσία ελέγχου, όπως επιθεωρητές που ενεργούν διά θαλάσσης και από αέρος, επιθεωρητές που ενεργούν από ξηράς και λοιπό προσωπικό εγκατεστημένο στην ξηρά.δ.: Ποσοστό συνολικού Απασχόλησης επιθεωρητών που ενεργούν από θαλάσσης και αέρος, επιθεωρητών που ενεργούν από ξηράς και λοιπού προσωπικού εγκατεστημένου στην ξηρά, διατιθέμενο για έργο ελέγχου.ε.: Το ΙΠΑ (Ισοδύναμο Πλήρους Απασχόλησης) πλήθος μελών προσωπικού ελέγχου (δ. x γ.). Δεν πρέπει να υπερβαίνει το πλήθος απασχολούμενων ατόμων ΙΠΑ γ.3. Δραστηριότητα κινητού μέσου>ΘΕΣΗ ΠIΝΑΚΑ>Σημειώσειςα.: Όνομα της αρχής ελέγχου/κρατικής υπηρεσίας.β.: Τύπος κινητού μέσου χρησιμοποιουμένου για ενέργειες ελέγχου (πλοίο μήκους <10m, πλοίο μήκους >10m, αεροπλάνο, ελικόπτερο).γ.: Συνολικός αριθμός κινητών μέσων χρησιμοποιούμενων για ενέργειες ελέγχου (από την κατάσταση απογραφής κινητών μέσων).δ.: ΙΠΑ (Ισοδύναμο Πλήρους Απασχόλησης) πλήθος οχημάτων χρησιμοποιούμενων για ενέργειες ελέγχου (από κατάσταση απογραφής κινητών μέσων).ε.: Συνολικό πλήθος ημερών στη θάλασσα όλων των πλοίων που διατίθενται για ενέργειες ελέγχου.στ.: Πλήθος ημερών που διανύονται στη θάλασσα για ενέργειες ελέγχου ανά πλοίο (γ./β.).ζ.: Συνολικό πλήθος ωρών στη θάλασσα για όλα τα αεροσκάφη και ελικόπτερα που διατίθενται για ενέργειες ελέγχου.η.: Πλήθος ωρών που διανύονται στη θάλασσα για ενέργειες ελέγχου ανά αεροσκάφος (ε./β.).4. Προϋυπολογισμός>ΘΕΣΗ ΠIΝΑΚΑ>Σημειώσειςα.: Το όνομα της υπηρεσίας ελέγχου /κρατικής υπηρεσίας με υποχρεώσεις ελέγχου στον τομέα της αλιείας.β.: Συνολικό προϋπολογιζόμενο ποσό για κάθε υπηρεσία που ασκεί καθήκοντα ελέγχου στον τομέα της αλιείας.γ.: Δημοσιονομικά μέσα για ενέργειες ελέγχου στον τομέα της αλιείας από κάθε υπηρεσία που ασκεί καθήκοντα ελέγχου.γ. < ή = β.5. Επιθεωρήσεις*>ΘΕΣΗ ΠIΝΑΚΑ>Σημειώσειςα.: Πλήθος επιθεωρήσεων που έχουν διενεργηθεί από αέρα, από θάλασσα και από ξηρά.α1.: Πλήθος οπτικών επιθεωρήσεων που έχουν διενεργηθεί.α2.: Πλήθος λοιπών επιθεωρήσεων που έχουν διενεργηθεί όπως π.χ. επιβίβαση στο σκάφος, έλεγχος ημερολογίου, κλπ.β.: Πλήθος διαπιστωθεισών παραβάσεων.Τύπος επιθεωρήσεως: Πλήθος επιθεωρήσεων που έχουν διενεργηθεί στη θάλασσα, από τον αέρα και σε λιμένες.Εθνικότητα επιθεωρηθέντος σκάφους: Πλήθος επιθεωρήσεων σκαφών ιδίου κράτους, σκαφών άλλων κρατών μελών και σκαφών τρίτων χωρών.Επιθεωρηθείσα περιοχή ΑΣΕΘ (από θάλασσα): Πλήθος επιθεωρήσεων που έχουν διενεργηθεί σε κάθε περιοχή ΑΣΕΘ από σκάφη ελέγχου.Επιθεωρηθείσα περιοχή ΑΣΕΘ (από αέρα): Πλήθος επιθεωρήσεων που έχουν διενεργηθεί σε κάθε περιοχή ΑΣΕΘ από αεροπλάνα / ελικόπτερα υπηρεσιών ελέγχου.6. Προσπάθεια / φυσικά χαρακτηριστικάΚΡΑΤΟΣ ΜΕΛΟΣ:  //  ΗΜΕΡΟ-ΜΗΝΙΑ://  ΠλήθοςΜήκος ακτών (Km)  //Μέγεθος ΑΟΖ (Km2)  //Πλήθος λιμένων επιβίβασης  //Μέγεθος στόλου  //σκάφη < 10m   //σκάφη > 10m   //Σύνολο  //Επιβιβάσεις ανά εθνικότητα πλοίου  //  τόνοιΣκάφη ιδίου κράτους  //Σκάφη άλλων κρατών μελών  //Σκάφη τρίτων χωρών  //Σύνολο  //Επιβιβάσεις ανά περιοχή ΑΣΕΘ (σκάφη ιδίου κράτους)  //  τόνοιII  //III  //Iva  //Ivb  //V  //Via  //Vib  //VIIa  //VIIb-k  //VIII  //IX  //X  //Μεσ.  //Λοιπά  //Σύνολο  //ΣημειώσειςΜέγεθος στόλου: Πλήθος πλοίων ιδίου κράτους για κάθε μέγεθος (<10m και >10m).Επιβιβάσεις ανά εθνικότητα πλοίου: Επιβιβάσεις σε σκάφη ιδίου κράτους από ίδια σκάφη, σε σκάφη άλλων κρατών μελών και σκάφη τρίτων χωρών, σε τόνους.Επιβιβάσεις ανά περιοχή ΑΣΕΘ (πλοία ιδίου κράτους): Επιβιβάσεις σε πλοία ιδίου κράτους από πλοία ιδίου κράτους ανά περιοχή αλίευσης.ΠΑΡΑΡΤΗΜΑ III ΠΕΡΙΕΧΟΜΕΝΟ ΤΗΣ ΑΙΤΗΣΗΣ ΑΞΙΟΛΟΓΗΣΗΣΟι στόχοι του προγράμματος.Τα χρησιμοποιηθέντα μέσα.Οι πραγματικές δαπάνες.Τα αποτελέσματα του προγράμματος.Οι επιπτώσεις του προγράμματος.Η σχέση δαπάνης/αποτελέσματος.Η επίπτωση της χρηματοδοτικής συμμετοχής της Κοινότητας.ΔΗΜΟΣΙΟΝΟΜΙΚΟ ΔΕΛΤΙΟ1. ΟΝΟΜΑΣΙΑ ΤΗΣ ΕΝΕΡΓΕΙΑΣΟικονομική συμμετοχή της Κοινότητας στις δραστηριότητες ελέγχου, επιθεώρησης και επιτήρησης στο πλαίσιο της κοινής αλιευτικής πολιτικής.2. ΣΧΕΤΙΚΟ ΚΟΝΔΥΛΙΟ ΠΡΟΫΠΟΛΟΓΙΣΜΟΥB2-9013. ΝΟΜΙΚΗ ΒΑΣΗΆρθρο 37 της Συνθήκης.4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ4.1 Γενικός στόχος της ενέργειαςΜετά τη θέση της Κ.Αλ.Π. σε εφαρμογή, τέθηκε το ερώτημα οικονομικής αλληλεγγύης για την υποστήριξη των προσπαθειών των κρατών μελών στον τομέα του ελέγχου. Η εν λόγω κοινοτική υποστήριξη οργανώθηκε με βάση την απόφαση 89/631/ΕΟΚ, η οποία καλύπτει το χρονικό διάστημα από 1991 έως 1995 για ποσό ύψους 110 εκατ. ευρώ, και την απόφαση 95/527/ΕΚ, που καλύπτει το χρονικό διάστημα από 1996 έως 2000 για ποσόν ύψους 205 εκατ. ευρώ.Λαμβανομένων υπόψη των συνολικά εξαιρετικά θετικών επιπτώσεων της εφαρμογής του ανωτέρω αποφάσεων, κρίνεται αναγκαίο να δοθεί συνέχεια στην απόφαση 95/527/ΕΚ.Εντούτοις, η συνέχιση της ενέργειας δεν θα ήταν δυνατόν να ταυτιστεί με απλή παράταση των ιδίων ενεργειών. Ορισμένες δαπάνες πρέπει να μειωθούν, προκειμένου να δοθεί δυνατότητα ενεργότερης προώθησης άλλων τομέων. Κατόπιν τούτου, προτείνεται η μείωση της κοινοτικής χρηματοδοτικής υποστήριξης που προορίζεται για βαρύ τεχνικό εξοπλισμό ελέγχου (πλοία, αεροσκάφη) και η μετάβαση από «λογική βασικού εξοπλισμού» σε «λογική ανανέωσης και εκσυγχρονισμού». Σε συνέχεια της μείωσης αυτής, μεγαλύτερου ύψους πιστώσεις θα ήταν δυνατόν να διατεθούν για άλλες ενέργειες όπως:- δίκτυα πληροφορικής.- νέες τεχνολογίες (πλην των δικτύων πληροφορικής).- επαγγελματική κατάρτιση ελεγκτών.- έλεγχος αλιευτικής δραστηριότητας στο πλαίσιο των περιφερειακών οργανισμών για την αλιεία.4.2 Χρονικό διάστημα καλυπτόμενο από την ενέργεια και προβλεπόμενες λεπτομέρειες εφαρμογής για την ανανέωσή της.Η μείωση της χρονικής διάρκειας εφαρμογής της νέας απόφασης σε σχέση με τα προγενέστερα προγράμματα δικαιολογείται λόγω της ανάγκης να μην προκαταληφθεί η ανάλυση για την γενική εξέλιξη της Κ.Αλ.Π. την οποία η Επιτροπή αναμένεται ότι θα υποβάλει στο Συμβούλιο και το Ευρωπαϊκό Κοινοβούλιο πριν από το τέλος του 2002. Κατόπιν τούτου, προβλέπεται τριετές χρονικό διάστημα εφαρμογής (2001-2003).5. ΚΑΤΑΤΑΞΗ ΤΗΣ ΔΑΠΑΝΗΣ ΤΩΝ ΕΣΟΔΩΝ5.1 ΜΥΔ.5.2 Δ.Π.5.3 Δεν υφίστανται έσοδα.6. ΤΥΠΟΣ ΤΗΣ ΔΑΠΑΝΗΣ ΤΩΝ ΕΣΟΔΩΝ- Επιδότηση για συγχρηματοδότηση με άλλες πηγές του δημόσιου ή του ιδιωτικού τομέα.Επιδότηση υπό τύπον επιστροφής. Δυνατότητα χορήγησης προκαταβολών7. ΔΗΜΟΣΙΟΝΟΜΙΚΗ ΕΠΙΠΤΩΣΗ7.1 Τρόπος υπολογισμού της συνολικής δαπάνης της ενέργειας (σχέση μεταξύ επιμέρους δαπανών και ολικής δαπάνης)Η χρηματοδοτική συμμετοχή στις δαπάνες τις αναλαμβανόμενες από τα κράτη μέλη στον τομέα του ελέγχου αλιευμάτων αναφέρεται:- στην προώθηση της θέσης σε ενέργεια μέσων και δικτύων πληροφορικής αναγκαίων για τις ανταλλαγές πληροφοριών που αφορούν τον έλεγχο. Η χρηματοδοτική συμμετοχή είναι δυνατόν να φθάσει κατ' ανώτατο όριο το 75%.- στον πειραματισμό και τη θέση σε ενέργεια νέων τεχνολογιών για τη βελτίωση του ελέγχου αλιευτικών δραστηριοτήτων. Η χρηματοδοτική συμμετοχή περιορίζεται στο 50% (μέχρι τώρα υπήρχε δυνατότητα υπέρβασης του 50%), διότι οι δαπάνες οι προοριζόμενες για τη θέση σε εφαρμογή του συστήματος ΣΕΠ έχουν βασικά καλυφθεί με την απόφαση 95/527/ΕΚ. Εντούτοις, είναι σκόπιμο να προβλεφθεί ποσοστό κοινοτικής  συμμετοχής υψηλότερο για την περίπτωση επέκτασης του ελέγχου από δορυφόρους, μειώνοντας το ισχύον κατώτερο όριο μήκους (24 μέτρα σήμερα) ή εισάγοντας και άλλες παραμέτρους (ταχύτητα πλοίων), περιλαμβανόμενου του ηλεκτρονικού ημερολογίου.- στην επαγγελματική κατάρτιση των εθνικών υπαλλήλων που απασχολούνται στις δραστηριότητες ελέγχου. Έτσι, για τις δαπάνες κατάρτισης, ιδίως σε κράτος μέλος άλλο από εκείνο στο οποίο έχει γίνει η πρόσληψη, η χρηματοδοτική συμμετοχή είναι δυνατόν να φθάσει μέχρι 0% κατ' ανώτατο όριο.- στη θέση σε εφαρμογή νέων μηχανισμών επιθεώρησης και παρατηρητών στο πλαίσιο των περιφερειακών οργανισμών για την αλιεία. Η χρηματοδοτική συμμετοχή είναι δυνατόν να φθάσει κατ' ανώτατο όριο το 50%.- στην απόκτηση ή τον εκσυγχρονισμό τεχνικού εξοπλισμού για την επιθεώρηση και τον έλεγχο. Από τούδε και στο εξής η χρηματοδοτική συμμετοχή περιορίζεται κατ' ανώτατο όριο στο 30% (κατά τις διατάξεις της απόφασης αριθ. 95/527/ΕΚ, το ποσοστό συμμετοχής κυμαινόταν από 35% έως 50%) διότι, εφόσον κατά το χρονικό διάστημα 1996-2000 η Κοινότητα έχει κατά κύριο λόγο συνεισφέρει στη χρηματοδότηση μέσων ελέγχου στη θάλασσα, οι σχετικές ανάγκες των κρατών μελών για αυτού του είδους το βαρύ τεχνικό εξοπλισμό θεωρούνται ως ευρέως καλυφθείσες. Εντούτοις, είναι αναγκαίο να δοθεί κάποια πριμοδότηση στα κράτη μέλη τα οποία φέρουν ιδιαίτερα σημαντικό βάρος από άποψη ζώνης παρακολούθησης με περιπολίες ή τα οποία, για κάποιο χρονικό διάστημα του έτους, διαθέτουν μέσα επιθεώρησης για τον έλεγχο της ζώνης που υπόκειται στις ρυθμίσεις των περιφερειακών οργανισμών για την αλιεία για τους οποίους ενδιαφέρονται και των οποίων η Κοινότητα αποτελεί συμβαλλόμενο μέρος.Εξάλλου, ειδική χρηματοδοτική συμμετοχή περιοριζόμενη σε 50% κατ' ανώτατο όριο προβλέπεται για τη θέση σε ενέργεια από τα κράτη μέλη συστήματος αξιολόγησης των δαπανών των διατιθέμενων για τον έλεγχο της αλιείας.7.2 Κατανομή ανά στοιχείο της ενέργειας.ΕΚ σε εκατ. ευρώ (τρέχουσες τιμές)>ΘΕΣΗ ΠIΝΑΚΑ>Η κατανομή των δαπανών δεν είναι δυνατόν να προβλεφθεί κατά τρόπο ακριβέστερο, διότι την πρωτοβουλία για τις αιτήσεις έχουν τα κράτη μέλη. Εντούτοις θα ήταν ευκταίο να δοθεί προτεραιότητα στα δίκτυα πληροφορικής και στις λοιπές νέες τεχνολογίες.7.3 Λειτουργικές δαπάνες για μελέτες, εμπειρογνώμονες κ.λπ., περιλαμβανόμενες στο μέρος Β του προϋπολογισμούΛόγω του χαρακτήρα του κονδυλίου αυτού, οι λειτουργικές δαπάνες τέτοιου είδους αποκλείονται.7.4 Χρονοδιάγραμμα για πιστώσεις ανάληψης υποχρεώσεων πιστώσεις πληρωμήςΕΚ σε εκατ. ευρώ>ΘΕΣΗ ΠIΝΑΚΑ>8. ΠΡΟΒΛΕΠΟΜΕΝΕΣ ΔΙΑΤΑΞΕΙΣ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΗ ενέργεια προβλέπει ότι η Επιτροπή κάθε έτος λαμβάνει απόφαση σχετική με την κοινοτική συμμετοχή στις δαπάνες τις αναλαμβανόμενες από τα κράτη μέλη. Προηγείται εκ των προτέρων αξιολόγηση των προτάσεων των υποβαλλόμενων από τα κράτη μέλη. Η Επιτροπή καθορίζει την επιλεξιμότητα των αιτήσεων με βάση το πρόγραμμα προβλέψεων των κρατών μελών που αφορά το σύνολο των δαπανών τους για τα έτη 2001, 2002 και 2003. Για κάθε έτος και μετά από διυπηρεσιακές διαβουλεύσεις, οι επιλεγείσες προτάσεις αποτελούν το αντικείμενο συνεδρίασης της επιτροπής διαχείρισης για την αλιεία και την υδατοκαλλιέργεια. Στη συνέχεια η Επιτροπή αποφασίζει όσον αφορά την επιλεξιμότητα και το ύψος της κοινοτικής συμμετοχής.Οι πληρωμές που αφορούν την υπόψη κοινοτική συμμετοχή πραγματοποιούνται εφόσον προσκομιστούν νομίμως εκδοθέντα τιμολόγια σχετικά με τις επιλέξιμες δαπάνες που έχουν όντως πραγματοποιηθεί και εφόσον προσκομισθεί δεόντως συμπληρωμένο «ερωτηματολόγιο δημοσίων συμβάσεων».Προκειμένου να επιτευχθεί η βέλτιστη χρήση των χορηγούμενων ενισχύσεων από τον κοινοτικό προϋπολογισμό, τα κράτη μέλη οφείλουν παράλληλα να διασφαλίζουν αφενός την αποτελεσματικότητα του συνόλου των καθεστώτων ελέγχου και κυρώσεων τα οποία προβλέπουν και αφετέρου πλήρη διαφάνεια.Είναι σκόπιμο να υπογραμμιστεί η χρησιμότητα αποστολών στα κράτη μέλη πραγματοποιούμενων από εξουσιοδοτημένους υπαλλήλους της Επιτροπής. Οι εν λόγω αποστολές δίδουν τη δυνατότητα να βεβαιώνεται η Επιτροπή όσον αφορά τη συμμόρφωση του τεχνικού εξοπλισμού προς τα υποχρεωτικά προσκομιζόμενα στην Επιτροπή διοικητικά έγγραφα από τις υπηρεσίες των κρατών μελών καθώς και την πραγματική χρησιμοποίηση όλων των συγχρηματοδοτούμενων από την Κοινότητα δαπανών. Κατά τη διάρκεια ολόκληρου του χρονικού διαστήματος του καλυπτόμενου από την ενέργεια θα προβλεφθούν αποστολές σε πολλά κράτη μέλη.Η δέσμη των ανωτέρω προσεγγίσεων θα δώσει στην Επιτροπή τη δυνατότητα να αξιολογήσει σε πρακτικό επίπεδο την εφαρμογή της απόφασης η οποία θα διαδεχθεί την απόφαση 95/527/ΕΚ.9. ΣΤΟΙΧΕΙΑ ΑΝΑΛΥΣΗΣ ΣΧΕΣΗΣ ΔΑΠΑΝΗΣ - ΑΠΟΤΕΛΕΣΜΑΤΙΚΟΤΗΤΑΣ9.1 Ειδικοί ποσοτικοποιήσιμοι στόχοι, στοχευόμενος πληθυσμός- Ειδικοί στόχοι: σχέσεις προς το γενικό στόχο:- Θέση σε ενέργεια των μέσων και των δικτύων πληροφορικής των αναγκαίων για τις ανταλλαγές πληροφοριών συναφών προς τον έλεγχο.- Προώθηση των νέων τεχνολογιών (πλην των δικτύων πληροφορικής).- Προώθηση της κατάρτισης ελεγκτών.- Συμβολή στη θέση σε ενέργεια νέων μηχανισμών ελέγχου και παρατηρητών στο πλαίσιο των ΠΟΑ.- Προικοδότηση των υπηρεσιών επιθεώρησης με αποτελεσματικό και σύγχρονο τεχνικό εξοπλισμό.- Στοχευόμενος πληθυσμός: ενδεχομένως διάκριση κατά στόχο, λεπτομερής καθορισμός των τελικών δικαιούχων της δημοσιονομικής επέμβασης της Κοινότητας και των μεσαζόντων που θα επέμβουν.Οι άμεσοι στόχοι αφορούν τις εθνικές υπηρεσίες τις επιφορτισμένες με τον έλεγχο αλιείας. Όμως, από τον αποτελεσματικό έλεγχο αλιείας θα επωφεληθεί το σύνολο των οικονομικών παραγόντων που σχετίζονται προς την άσκηση της αλιείας και των συναφών δραστηριοτήτων, οι οποίοι συχνά είναι τοποθετημένοι σε περιφέρειες όπου είναι περιορισμένες οι υπόλοιπες οικονομικές δυνατότητες. Το διακύβευμα υπερβαίνει ακόμη και τη αλιεία ως οικονομικό τομέα. Η οικολογική επίπτωση της κακώς διαχειριζόμενης αλιείας αφορά το σύνολο της Ένωσης όπως την αφορούν και οι αρνητικές διπλωματικές επιπτώσεις της αποκάλυψης ελλείψεων του ελέγχου αλιείας στα διεθνή ύδατα ή στα ύδατα τρίτων χωρών.9.2 Αιτιολόγηση της ενέργειας- Αναγκαιότητα κοινοτικής δημοσιονομικής επέμβασης, ειδικότερα από την άποψη της αρχής της επικουρικότητας.Η κάλυψη των ελλείψεων σχετικά με τον έλεγχο αλιείας συνεπάγεται ενέργεια σε επίπεδο πολιτικό, κανονιστικό και δημοσιονομικό εκ μέρους της Κοινότητας. Κανένα από τα σκέλη του τρίπτυχου αυτού δεν είναι δυνατόν να αγνοηθεί. Συνδέονται με κάθε τρόπο. Ήδη έχουν σημειωθεί πρόοδοι στον τομέα των κανονιστικών διατάξεων, ουσιαστικά με πρωτοβουλία της Επιτροπής. Οι αντίστοιχες πολιτικές αποφάσεις έχουν δημοσιονομικές συνέπειες από τις οποίες η Επιτροπή δεν είναι δυνατόν να απόσχει.Ο έλεγχος αλιείας αποτελεί από την ίδια του τη φύση κοινοτικό πρόβλημα, λόγω της ύπαρξης της κοινής πολιτικής και, πέραν αυτού, λόγω του γεγονότος των μετακινήσεων των αλιευμάτων, που καθιστούν αλληλεξαρτώμενες τις αλιείες των διαφόρων κρατών μελών. Οι αναλύσεις δαπάνης-ωφελημάτων του ελέγχου δεν είναι δυνατόν να περιοριστούν στην κλίμακα ενός κράτους μέλους. Είναι, κατά συνέπεια, αναγκαία η κοινοτική χρηματοδοτική αλληλεγγύη, της οποίας την έκφραση και το μέσον αποτελεί το σχετικό κονδύλιο του προϋπολογισμού που καθιστά δυνατή την υποστήριξη των δαπανών των αναλαμβανόμενων από τα κράτη μέλη.- Επιλογή τρόπων επέμβασης:*  πλεονεκτήματα σε σχέση με τα εναλλακτικά μέτρα (συγκριτικά πλεονεκτήματα).*  ανάλυση ανάλογων ενεργειών που έχουν ενδεχομένως πραγματοποιηθεί σε κοινοτικό επίπεδο ή σε εθνικό επίπεδο.*  αναμενόμενες επαγόμενες και πολλαπλασιαστικές επιπτώσεις.Λόγω του οικονομικού βάρους της αλιείας, τα αναγκαία δημοσιονομικά μέσα για τη θέση σε ενέργεια αποτελεσματικού ελέγχου είναι ασθενή σε σύγκριση με τις απώλειες που προκαλούνται λόγω απατών. Επίσης είναι ασθενή από άποψη δαπανών αναλαμβανόμενων για το αντικείμενο αυτό από άλλες χώρες.Όσον αφορά τις δαπάνες στον τομέα του ελέγχου, το μερίδιο του κοινοτικού προϋπολογισμού πρέπει να παραμείνει σε χαμηλά επίπεδα σε σχέση με το αναλαμβανόμενο από τα κράτη μέλη αλλά οι κοινοτικές επεμβάσεις αποτελούν το κλειδί για την επίτευξη προόδου.Η συνολική δαπάνη του ελέγχου της αλιείας στην Κοινότητα εκτιμάται ότι ανέρχεται σε 300 εκατ. ευρώ/έτος, εκ των οποίων κατά προσέγγιση το ένα τρίτο αποτελούν επενδύσεις και τα δύο τρίτα αποτελούν δαπάνες λειτουργίας και εκμετάλλευσης. Οι χρηματοδοτικές ενισχύσεις της Κοινότητας που είναι αναγκαίες για τη θέση σε ενέργεια αποτελεσματικού ελέγχου είναι ασθενείς από άποψη του οικονομικού βάρους της αλιείας. Είναι επίσης ασθενείς υπό το πρίσμα δαπανών αναλαμβανόμενων για το αντικείμενο αυτό από τρίτες χώρες. Εξάλλου, κατά το χρονικό διάστημα 1996-2000, οι αιτήσεις κρατών μελών για τη χορήγηση οικονομικής συνδρομής έχουν ευρέως υπερβεί τις διαθέσιμες πιστώσεις.Πάντως, λόγω του σχετικά χαμηλού επιπέδου χρησιμοποίησης της κοινοτικής χρηματοδοτικής συμμετοχής εκ μέρους των κρατών μελών κατά το χρονικό διάστημα 1996-2000, φαίνεται σκόπιμη η μείωση των δαπανών για την ενέργεια αυτή από 41 εκατ. ευρώ σε 35 εκατ. ευρώ ετησίως κατά μέσον όρο, με την προοπτική να επιτευχθεί υψηλότερος βαθμός χρησιμοποίησης πιστώσεων σε σχέση με το παρελθόν.Εξάλλου, ανακύπτει ότι τα κράτη μέλη πρέπει να ακολουθήσουν σε μεγαλύτερο βαθμό τις τεχνολογικές εξελίξεις και να προχωρήσουν στον εκσυγχρονισμό και σε επενδύσεις όσον αφορά τα μέσα ελέγχου. Παράλληλα, αυξημένες ανάγκες υφίστανται στον τομέα των υπηρεσιών, ιδίως όσον αφορά τη βελτίωση των διαφόρων καταρτίσεων και των μηχανισμών συνεργασίας στον τομέα του ελέγχου μεταξύ κρατών μελών.- Κύριοι παράγοντες αβεβαιότητας που είναι δυνατόν να επηρεάσουν τα συγκεκριμένα αποτελέσματα της ενέργειας.Ο πρώτος κίνδυνος συνδέεται προς τις ενδεχόμενες δυσκολίες κρατών μελών να τιμήσουν τις δεσμεύσεις τους στον τομέα της χρηματοδότησης και να λάβουν τα υπόλοιπα μέτρα (οργάνωση, προσωπικό, κυρώσεις, κ.λπ.).Τα θέματα προϋπολογισμού λειτουργίας, προσωπικού, διοικητικής οργάνωσης και κυρώσεων υπάγονται, με την επιφύλαξη τυχόν εξαιρέσεων, στην αρμοδιότητα των κρατών μελών. Εάν τα τελευταία δεν προβούν στη θέσπιση των αναγκαίων διατάξεων, οι κοινοτικές ενισχύσεις δεν θα φθάσουν στην επίτευξη των επιδιωκόμενων στόχων. Εθνικές υπηρεσίες καλώς εξοπλισμένες από άποψη υλικού θα εξακολουθήσουν να είναι ανεπαρκώς αποτελεσματικές.9.3 Παρακολούθηση και αξιολόγηση της ενέργειας- Δείκτες επιδόσεων:*  δείκτες ποσοτικοί (μέτρηση πραγματοποιούμενων ενεργειών).*  δείκτες επίπτωσης ανά επιδιωκόμενο στόχο.Η μέγιστη δυσκολία έγκειται στο ότι οι υπηρεσίες που συμμετέχουν στον έλεγχο αλιευτικών δραστηριοτήτων συχνά αναλαμβάνουν πολλαπλούς ρόλους. Πρέπει λοιπόν να πραγματοποιηθεί κατανομή των δαπανών. Το σαφέστερο σχετικό παράδειγμα παρέχουν οι επεμβάσεις στη θάλασσα. Σε περίπτωση που εμπλέκονται τα μέσα των ενόπλων δυνάμεων, ακόμη και άν κάποια αποστολή επικεντρώνεται στον έλεγχο αλιείας, είναι δυνατόν να προβλέπονται και άλλοι ρόλοι (παροχή βοήθειας στη θάλασσα, επιβεβαίωση της παρουσίας δημόσιας δύναμης).Οποιεσδήποτε και αν είναι οι δυσκολίες, λόγω του ύψους των δαπανών των αναγκαίων για τον αποτελεσματικό έλεγχο πρέπει να ληφθούν τα αναγκαία μέτρα σε επίπεδο λογιστικής προκειμένου να είναι δυνατή η ποσοτικοποίησή τους.Οι πρώτοι ενδεχόμενοι δείκτες αντιστοιχούν στη μέτρηση των διατιθέμενων μέσων: πλήθος ημερών πλοίων ελέγχου στη θάλασσα ή ώρες πτήσεων αεροσκαφών, πλήθος επιθεωρήσεων στη θάλασσα ή στην ξηρά. Τα εν λόγω αριθμητικά δεδομένα αποτελούν δείκτες δραστηριοτήτων και όχι μέτρων αποτελεσματικότητας.Το δεύτερο επίπεδο ανάλυσης αντιστοιχεί στον αριθμό εμφανών παραβάσεων που διαπιστώνονται, σε συνδυασμό με τη συνέχεια που δίδεται από άποψη κυρώσεων. Τα δεδομένα αυτά, πλαισιούμενα από δείκτες δραστηριοτήτων που έχουν αναληφθεί παλαιότερα, είναι αναγκαία για την εκτίμηση της αυστηρότητας των ελέγχων και των κυρώσεων.Όσον αφορά την πολιτική διατήρησης των πόρων, την πραγματική αποτελεσματικότητα του ελέγχου της Κ.Αλ.Π. πρέπει να συνοδεύουν οι δύο βασικές επιδιώξεις που είναι αφενός ο περιορισμός των ποσοστών εκμετάλλευσης και αφετέρου η προστασία των βιοτόπων αναπαραγωγής. Επίσης, για κάθε απόθεμα πρέπει να συγκρίνονται οι πραγματικές συλλήψεις και οι επιτρεπόμενες συλλήψεις και να ποσοτικοποιείται το μέγεθος των συλλήψεων αλιευμάτων κάτω του επιτρεπομένου μεγέθους. Κατά τρόπο παράδοξο, το έργο αυτό είναι απλούστερο τεχνικά σε σχέση με την επίδειξη συγκεκριμένων παραβάσεων σε βάσεις νομικά αποδεκτές. Από άποψη ελέγχου όμως, η δυνατότητα ποσοτικοποίησης των απατών δίδει αμέσως τη δυνατότητα όχι μόνον να προκύπτουν διαθέσιμοι συνθετικοί δείκτες αποτελεσματικότητας αλλά και να προσανατολίζονται οι προσπάθειες των ελεγκτών προς τα πλέον σημαντικά προβλήματα. Επίσης καθίσταται δυνατός ο εξορθολογισμός της ανάπτυξης των επιθεωρήσεων ώστε τα μέσα τα διατιθέμενα τόσο για την πρόληψη όσο και για την αποτροπή και τη συλλογή των αναγκαίων αποδείξεων με σκοπό την επιβολή κυρώσεων να συγκεντρώνονται στα σοβαρότερα προβλήματα. Ο εν λόγω εξορθολογισμός θα έδιδε τη δυνατότητα όχι μόνον άμεσης βελτίωσης της αποτελεσματικότητας των ελέγχων αλλά και θα συνέβαλλε σημαντικά στην αξιοπιστία των ελέγχων αυτών ενώπιον των επαγγελματιών, οι οποίοι συχνά είναι καλώς ενήμεροι όσον αφορά τις περιπτώσεις σημαντικών και καθ' υποτροπή απατών.- Τρόποι εφαρμογής και περιοδικότητα της προβλεπόμενης αξιολόγησης.Είναι αναγκαίο να δοθούν από τα δικαιούχα κράτη μέλη αυξημένες διασφαλίσεις στον τομέα της αποτελεσματικότητας και της διαφάνειας. Συνεπώς προβλέπεται:- αντί για τα ετήσια προγράμματα, υποβολή στην Επιτροπή του προγράμματος προβλέψεων των κρατών μελών όσον αφορά το σύνολό των δαπανών τους για τα έτη 2001, 2002 και 2003. αντί για τα ετήσια προγράμματα.- αξιολόγηση εκ μέρους των κρατών μελών εκ των προτέρων ενδιάμεση και εκ των υστέρων των στόχων και των επιπτώσεων των δαπανών τους για τα προγράμματα ελέγχου, περιλαμβανόμενης της δυνατότητας χρηματοδοτικής υποστήριξης για τη θέση σε ενέργεια συστήματος αξιολόγησης.- εκτέλεση εκ μέρους των κρατών μελών προγραμμάτων εντός μεγίστου χρονικού διαστήματος ενός έτους από την ανάληψη της νομικής και δημοσιονομικής δέσμευσης των δαπανών, που πραγματοποιείται εντός χρονικού διαστήματος κατ' ανώτατο όριο ενός έτους μετά τη δημοσίευση της ετήσιας απόφασης στην ΕΕ.- δυνατότητα της Επιτροπής να εισπράττει ως επιστροφή τα κεφάλαια τα οποία έχουν αντικανονικά χρησιμοποιηθεί εκ μέρους των κρατών μελών.10. ΔΙΟΙΚΗΤΙΚΕΣ ΔΑΠΑΝΕΣ (ΜΕΡΟΣ Α ΤΟΥ ΤΜΗΜΑΤΟΣ ΙΙΙ ΤΟΥ ΓΕΝΙΚΟΥ ΠΡΟΫΠΟΛΟΓΙΣΜΟΥ)Η αποτελεσματική κινητοποίηση των αναγκαίων διοικητικών πόρων θα προκύψει ως αποτέλεσμα της ετήσιας απόφασης της Επιτροπής σχετικά με τη διάθεση πόρων, λαμβανόμενων κατά κύριο λόγο υπόψη των συμπληρωματικών μέσων από άποψη προσωπικού και ποσών που θα εγκριθούν από τη δημοσιονομική αρχή.10.1 Επιπτώσεις στο πλήθος θέσεων απασχόλησης>ΘΕΣΗ ΠIΝΑΚΑ>10.2 Συνολική δημοσιονομική επίπτωση των ανθρώπινων πόρων(ευρώ)>ΘΕΣΗ ΠIΝΑΚΑ>Τα ποσά εκφράζουν τη συνολική δαπάνη όσον αφορά τις θέσεις απασχόλησης για τη συνολική διάρκεια της ενέργειας.10.3 Λοιπές δαπάνες λειτουργίας για την ενέργεια και ιδίως δαπάνες για συνεδριάσεις επιτροπών και ομάδων εμπειρογνωμόνων(ευρώ)>ΘΕΣΗ ΠIΝΑΚΑ>


Πρόταση απόφασης του Συμβουλίου για την κοινή στάση που πρέπει να τηρήσουν τα κράτη μέλη κατά την υπογραφή και την κύρωση της Σύμβασης των Ηνωμένων Εθνών για τους όρους νηολόγησης των πλοίων


Avis juridique important

|

51997PC0550(01)

Πρόταση απόφασης του Συμβουλίου περί θέσπισης πολυετούς προγράμματος πλαισίου για δράσεις στον τομέα της ενέργειας (1998-2002)  /* COM/97/0550 τελικό - CNS 97/0302 */

Επίσημη Εφημερίδα αριθ. C 046 της 11/02/1998 σ. 0007

Πρόταση απόφασης του Συμβουλίου για τη θέσπιση πολυετούς προγράμματος-πλαισίου για δράσεις στον τομέα της ενέργειας (1998-2000) και για συναφή μέτρα (98/C 46/08) (Κείμενο που παρουσιάζει ενδιαφέρον για τον ΕΟΧ) COM(97) 550 τελικό - 97/0302(CNS)(Υποβλήθηκε από την Επιτροπή στις 3 Δεκεμβρίου 1997)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,την πρόταση της Επιτροπής,τη γνώμη του Ευρωπαϊκού Κοινοβουλίου,τη γνώμη της Οικονομικής και Κοινωνικής Επιτροπής,τη γνώμη της Επιτροπής των Περιφερειών,Εκτιμώντας:ότι, με τη Λευκή Βίβλο «Μια ενεργειακή πολιτική για την Ευρωπαϊκή Ένωση» της 13ης Δεκεμβρίου 1995 (1), η Επιτροπή κοινοποιούσε στο Συμβούλιο τις απόψεις της σχετικά με το μέλλον της ενεργειακής πολιτικής στην Κοινότητα 7ότι, με τη Λευκή Βίβλο της . . 1997, η Επιτροπή κοινοποιούσε στο Συμβούλιο τις απόψεις της σχετικά με τη χάραξη και παρακολούθηση μιας κοινοτικής στρατηγικής και ενός σχεδίου δράσης για την προώθηση των ανανεώσιμων πηγών ενέργειας με χρονικό ορίζοντα το έτος 2010, με τη βοήθεια των νέων τεχνολογιών 7ότι στις 16 Δεκεμβρίου 1996 (2), το Συμβούλιο ενέκρινε το πρόγραμμα SAVE II για την ενίσχυση των πρωτοβουλιών σχετικά με την ενεργειακή αποδοτικότητα στην Κοινότητα, ώστε να μειωθούν οι εκπομπές CO2.την απόφαση του Συμβουλίου και του Ευρωπαϊκού Κοινοβουλίου, της 26ης Απριλίου 1994, σχετικά με το πρόγραμμαπλαίσιο της Ευρωπαϊκής Κοινότητας για δράσεις έρευνας, τεχνολογικής ανάπτυξης και επίδειξης (1994-1998) (3) και την απόφαση της ίδιας ημερομηνίας σχετικά με ένα πρόγραμμα πλαίσιο έρευνας και εκπαίδευσης για την Ευρωπαϊκή Κοινότητα Ατομικής Ενέργειας (4), καθώς και την από 30 Απριλίου 1997 πρόταση της Επιτροπής σχετικά με το πέμπτο πρόγραμμα πλαίσιο E& TA (5) 7ότι στις 14 Μαΐου 1997, η Επιτροπή εξέδωσε και διαβίβασε στο Συμβούλιο ανακοίνωση με θέμα την ενεργειακή διάσταση της αλλαγής του κλίματος (6) 7ότι η χρησιμοποίηση αντιρρυπαντικότερων τεχνολογιών συμβάλλει στους στόχους της κοινοτικής στρατηγικής καταπολέμησης της όξινης βροχής (7) 7ότι η ενέργεια αποτελεί ουσιαστικό παράγοντα οικονομικής και κοινωνικής ανάπτυξης της Κοινότητας 7ότι ο βαθμός ενεργειακής εξάρτησης της Κοινότητας από εξωτερικούς προμηθευτές θα αυξηθεί αισθητά κατά τα προσεχή έτη 7ότι το ύψος των δαπανών για ενέργεια έχει ιδιαίτερη σημασία για την ανταγωνιστικότητα των ευρωπαϊκών επιχειρήσεων 7ότι προς όφελος της ποιότητας ζωής, πρέπει να λαμβάνεται μέριμνα ώστε η ανάπτυξη της παραγωγής και κατανάλωσης ενέργειας να μη θίγει τους στόχους περί προστασίας του περιβάλλοντος 7ότι είναι ανάγκη νε μειωθούν οι εκπομπές CO2 7ότι η Κοινότητα, εξαιτίας κυρίως πολιτικής αστάθειας συνδεόμενης με τις εξωτερικές αγορές εφοδιασμού, οφείλει να δρομολογήσει μια ενεργειακή πολιτική συνεκτική και αποτελεσματική, ενταγμένη στο πλαίσιο των προοπτικών εξέλιξης της οικονομίας σε μεσοπρόθεσμη και μακροπρόθεσμη βάση 7ότι σκόπιμο είναι προς τούτο να εστιάζονται οι δράσεις που αναλαμβάνονται στο πλαίσιο της ενεργειακής πολιτικής σε συγκεκριμένους στόχους προτεραιότητας 7ότι, σε συσχετισμό με τις στρατηγικές προκλήσεις με τις οποίες βρίσκεται αντιμέτωπη η Κοινότητα, οι εν λόγω στόχοι θα πρέπει κυρίως να αποσκοπούν σε εγγύηση της ασφάλειας του εφοδιασμού, σε ολοκλήρωση της ενοποίησης των ενεργειακών αγορών, σε ενίσχυση της ανταγωνιστικότητας των ευρωπαϊκών επιχειρήσεων και σε επιδίωξη μιας αειφόρου οικονομικής ανάπτυξης που θα είναι συμβατή με τις απαιτήσεις για προστασία του περιβάλλοντος 7ότι μια ισορροπημένη υλοποίηση των στόχων προϋποθέτει ιδιαίτερο ενδιαφέρον σε ό,τι αφορά τη διαφάνεια, τη συνεκτικότητα και το συντονισμό του συνόλου των δράσεων που αναλαμβάνονται σε κοινοτικό επίπεδο στον τομέα της ενέργειας 7ότι η ανάγκη αυτή τονιζόνταν στο ψήφισμα του Συμβουλίου της 8ης Ιουλίου 1996 (8) σχετικά με τη Λευκή Βίβλο «Μια ενεργειακή πολιτική για την Ευρωπαϊκή Ένωση» 7ότι με την ευκαιρία της έκδοσης του κανονισμού για την έγκριση του πολυετούς προγράμματος διεθνούς συνεργασίας στον ενεργειακό τομέα (9), το Συμβούλιο έκρινε ότι θα ήταν σκόπιμο να παρουσιάσει η Επιτροπή μια ανακοίνωση η οποία να καλύπτει όλα τα κοινοτικά προγράμματα που άπτονται του τομέα της ενέργειας, ακολουθούμενη ενδεχομένως από μια πρόταση σχετικά με την κατάρτιση ενός προγράμματος-πλαισίου στον τομέα της ενέργειας 7ότι η Επιτροπή παρουσίασε μια ανακοίνωση με θέμα «Συνολική θεώρηση της ενεργειακής πολιτικής και των συναφών δράσεων» (10), από όπου προκύπτει ότι οι δράσεις που αναλαμβάνει η Επιτροπή είναι μεν πολυάριθμες, διασκορπισμένες όμως είτε μεταξύ διαφόρων προγραμμάτων στο πλαίσιο της καθαυτό ενεργειακής πολιτικής, είτε μεταξύ διαφόρων κοινοτικών πολιτικών 7ότι είναι ανάγκη να εξασφαλιστεί ή να ενισχυθεί η διαχείριση, ο συμπληρωματικός χαρακτήρας και η βέλτιστη αξιοποίηση των δημοσιονομικών πόρων 7ότι μόνο μια πραγματικά ολοκληρωμένη προσέγγιση θα δώσει τη δυνατότητα να ληφθούν επαρκώς υπόψη όλες οι παράμετροι του προς επίλυση προβλήματος 7ότι μια τέτοια προσέγγιση συνάφειας και συντονισμού πρέπει να ακολουθείται τόσο στο πλαίσιο της ενεργειακής πολιτικής όσο και στο πλαίσιο άλλων κοινοτικών πολιτικών στο βαθμό που αυτές άπτονται του τομέα της ενέργειας 7ότι σκόπιμο είναι προς τούτο να καταρτιστεί ένα πολυετές πρόγραμμα-πλαίσιο των δράσεων που αναλαμβάνονται στην Κοινότητα σε επίπεδο ενεργειακής πολιτικής 7ότι η υλοποίηση αυτού του προγράμματος-πλαισίου θα πρέπει να γίνεται μέσω οριζόντιων δράσεων και θεματικών προγραμμάτων 7ότι οι οριζόντιες δράσεις καλύπτουν την παρακολούθηση και τις προβλέψεις ως προς την εξέλιξη των αγορών, καθώς και τη διεθνή συνεργασία στον τομέα της ενέργειας 7ότι τα θεματικά προγράμματα αφορούν την προώθηση των ανανεώσιμων πηγών ενέργειας και τη χάραξη μιας κοινοτικής στρατηγικής υπέρ αυτών, την προώθηση της ενεργειακής αποδοτικότητας, την τόνωση του τομέα των στερεών καυσίμων και την ασφαλή χρησιμοποίηση της πυρηνικής ενέργειας 7ότι, δεδομένου του πλαισίου και των ειδικών δομών εντός των οποίων υλοποιούνται οι δράσεις του τομέα της ενέργειας σε ό,τι αφορά τα διευρωπαϊκά δίκτυα, οι δομές και τα χαρακτηριστικά υλοποίησης των εν λόγω δράσεων πρέπει να διατηρηθούν στο πλαίσιο που προσιδιάζει σ' αυτές 7ότι, δεδομένου του πλαισίου και των ειδικών δομών εντός των οποίων υλοποιούνται οι δράσεις του τομέα της ενέργειας σε ό,τι αφορά την E& TA, οι δομές και τα χαρακτηριστικά υλοποίησης των εν λόγω δράσεων θα παραμείνουν πιστά προς τις ρυθμίσεις και διαδικασίες του προγράμματος πλαισίου E& TA, η συνεργασία και ο συντονισμός όμως με τις άλλες δομές πρέπει να ενισχυθούν 7ότι οι δράσεις και τα προγράμματα για τα οποία γίνεται λόγος παραπάνω πρέπει στην ανάγκη να υλοποιηθούν με ισάριθμα ειδικά μέτρα, τα οποία θα αντικαταστήσουν ενδεχομένως τις αντίστοιχες πράξεις που ισχύουν σήμερα 7ότι η αρχή αναζήτησης της μεγαλύτερης δυνατής συνάφειας προϋποθέτει τη συγκρότηση ενιαίας επιτροπής συμβουλευτικού χαρακτήρα για ολόκληρο το πρόγραμμα-πλαίσιο και τις περιεχόμενες σ' αυτό δράσεις 7ότι λόγω της ποικιλομορφίας και του τεχνικώς πολύπλοκου χαρακτήρα των προς χειρισμό ζητημάτων, θα είναι αρμοδιότητα της ενιαίας επιτροπής, καθώς και της Επιτροπής, να αναζητούν, εφόσον είναι ανάγκη, τη βοήθεια εμπειρογνωμόνων 7ότι η ενιαία επιτροπή θα βοηθήσει την Επιτροπή να εξασφαλίσει τη μεγαλύτερη δυνατή διαφάνεια και διακίνηση των πληροφοριών μεταξύ όλων των αρμόδιων αρχών, ώστε να μεριμνούν για μεγαλύτερη συνοχή των δράσεων του τομέα της ενέργειας που υλοποιούνται στο πλαίσιο των διαφόρων κοινοτικών πολιτικών 7ότι, με την επιφύλαξη μιας συστηματικής και τακτικής αξιολόγησης των δράσεων, το πρόγραμμα-πλαίσιο για την ενέργεια και τα ειδικά προγράμματα αυτού θα πρέπει, στα μέσα της διάρκειάς του, να αξιολογηθούν από ανεξάρτητους εμπειρογνώμονες 7ότι η εστίαση των δράσεων στους τρεις μεγάλους στόχους προτεραιότητας - ασφάλεια του εφοδιασμού, ανταγωνιστικότητα και προστασία του περιβάλλοντος - θα εξυπηρετήσει προς την κατεύθυνση μεγαλύτερης διαφάνειας και αποτελεσματικότητας στην αξιοποίηση των πόρων 7ότι, αναλόγως πολιτικών επιλογών και επιλογής προτεραιοτήτων, ενδέχεται να ληφθούν αποφάσεις για ενίσχυση των χρηματοδοτικών μέσων 7ότι η χρηματοδότηση των δράσεων που αναλαμβάνονται κυρίως στα πεδία προτεραιότητας - προώθηση των ανανεώσιμων πηγών ενέργειας (πρόγραμμα Altener) και ενεργειακή αποδοτικότητα (πρόγραμμα SAVE) - θα μπορούσε να επανεξεταστεί στο πλαίσιο κατάρτισης των προσεχών δημοσιονομικών προοπτικών 7ότι, σύμφωνα με την αρχή της επικουρικότητας και την αρχή της αναλογικότητας όπως αυτές διατυπώνονται στο άρθρο 3 Β της συνθήκης, οι στόχοι προτεραιότητας της ενεργειακής πολιτικής σύμφωνα με τα παραπάνω, καθώς και η ενδυνάμωση και ο συντονισμός των δράσεων που αναλαμβάνονται στο πλαίσιο της καθαυτό ενεργειακής πολιτικής και στο πλαίσιο άλλων κοινοτικών πολιτικών θα πρέπει, ως εκ του χαρακτήρα τους, να υλοποιούνται σε κοινοτικό επίπεδο 7 και ότι η παρούσα απόφαση περιορίζεται στα ελάχιστα απαιτούμενα για την επίτευξη των σκοπών αυτών χωρίς υπέρβαση των προς τούτο αναγκαίων 7ότι, αναφορικά με την παρούσα απόφαση, αντικείμενο της οποίας είναι ο συντονισμός της ενεργειακής πολιτικής σε όλες τις πτυχές αυτής, η συνθήκη δεν προβλέπει άλλες αρμοδιότητες δράσης πέραν εκείνων του άρθρου 235 7 ότι τα ειδικά προγράμματα μέσω των οποίων θα υλοποιηθεί το υπόψη πρόγραμμα-πλαίσιο θα εγκρίνονται χωριστά το καθένα πάνω στην κατάλληλη νομική βάση, ανάλογα με το αντικείμενό τους, και κυρίως όταν αποβλέπουν σε συνετή και ορθολογική χρησιμοποίηση των φυσικών πόρων, όπως προβλέπεται στο άρθρο 130 P της συνθήκης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Θεσπίζεται για το χρονικό διάστημα 1998-2002 πολυετές πρόγραμμα-πλαίσιο κοινοτικών δράσεων στον τομέα της ενέργειας, στο εξής καλούμενο «πρόγραμμα-πλαίσιο».2. Το πρόγραμμα-πλαίσιο συμβάλλει κατά πρώτο λόγο στην επιδίωξη των κάτωθι στόχων προτεραιότητας:- εγγύηση της ασφάλειας του εφοδιασμού σε ενέργεια,- εξασφάλιση της ανταγωνιστικότητας,- προώθηση της συμβατότητας μεταξύ της ανάπτυξης της αγοράς ενέργειας και των στόχων περί προστασίας του περιβάλλοντος.3. Το πρόγραμμα-πλαίσιο συμβάλλει επίσης σε ενίσχυση της διαφάνειας, της συνάφειας και του συντονισμού όλων των κοινοτικών δράσεων που υπάγονται στην ενεργειακή πολιτική και ευνοεί μια αποτελεσματική σύνδεση με δράσεις που αναλαμβάνονται στο πλαίσιο άλλων πολιτικών της Κοινότητας.Άρθρο 2 1. Με την επιφύλαξη δράσεων του τομέα της ενέργειας που αναλαμβάνονται στο πλαίσιο της πολιτικής της έρευνας ή των διευρωπαϊκών δικτύων, το πρόγραμμα-πλαίσιο υλοποιείται μέσω έξι ειδικών προγραμμάτων, οριζόντιου ή θεματικού χαρακτήρα, που αντιστοιχούν στις ακόλουθες δράσεις:α) ανάπτυξη, σε συνεργασία με τα κράτη μέλη, ενός προγράμματος τακτικής παρακολούθησης της εξέλιξης των αγορών της ενέργειας και των τάσεων αυτών, έτσι ώστε οι πολιτικές αποφάσεις που αφορούν την ενέργεια να μπορούν να λαμβάνονται κατόπιν συναινετικών αναλύσεων 7β) ενίσχυση, μέσα στα θεματικά όρια του προγράμματος-πλαισίου, της διεθνούς συνεργασίας στον τομέα της ενέργειας, με σκοπό κυρίως να δοθεί ώθηση για μεγαλύτερη αφενός διαφοροποίηση των πηγών ενέργειας και για μεγαλύτερη αφετέρου διαφάνεια και σταθερότητα των διεθνών αγορών, του φυσικού αερίου και του πετρελαίου ιδιαιτέρως 7γ) προώθηση νέων και ανανεώσιμων πηγών ενέργειας και χάραξη μιας κοινοτικής στρατηγικής και ενός σχεδίου δράσης για την προώθηση των ανανεώσιμων πηγών ενέργειας με χρονικό ορίζοντα το έτος 2010 7δ) ενθάρρυνση της ορθολογικής και αποτελεσματικής χρησιμοποίησης των ενεργειακών πόρων 7ε) συμβολή στην αναζωογόνηση του τομέα του άνθρακα, με τη βοήθεια κυρίως τεχνολογιών οι οποίες να μην επιβαρύνουν το περιβάλλον 7στ) ενίσχυση της ασφαλούς χρησιμοποίησης της πυρηνικής ενέργειας.2. Κάθε ειδικό πρόγραμμα, η διάρκεια του οποίου αντιστοιχεί στην περίοδο εφαρμογής του εν λόγω προγράμματος-πλαισίου, καθορίζει τις ρυθμίσεις τις σχετικές με την υλοποίησή του.3. Η υλοποίηση του προγράμματος-πλαισίου ενδέχεται να γίνει, εντός των θεματικών του ορίων, μέσω συμπληρωματικών προγραμμάτων και με τη συμμετοχή της Κοινότητας σε προγράμματα όπου θα συμμετέχουν περισσότερα του ενός κράτη μέλη. Για την υλοποίηση του προγράμματος-πλαισίου ενδέχεται επίσης να απαιτηθεί η συνεργασία τρίτων χωρών ή διεθνών οργανισμών.Άρθρο 3 1. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.2. Οι ρυθμίσεις οι σχετικές με τη χρηματοδοτική συμμετοχή της Κοινότητας στις δράσεις που αναλαμβάνονται δυνάμει του προγράμματος-πλαισίου καθορίζονται σύμφωνα με τις διατάξεις του δημοσιονομικού κανονισμού που έχει εφαρμογή στο γενικό προϋπολογισμό των Ευρωπαϊκών Κοινοτήτων.Άρθρο 4 1. Η Επιτροπή επωμίζεται την εκτέλεση του προγράμματος-πλαισίου και την κατάρτιση σχεδίων κατευθυντηρίων γραμμών για τις δράσεις και τα μέτρα καθενός των ειδικών προγραμμάτων.2. Στη διαχείριση του προγράμματος-πλαισίου, η Επιτροπή επικουρείται από συμβουλευτικού χαρακτήρα επιτροπή αποτελούμενη από αντιπροσώπους των κρατών μελών και της οποίας προεδρεύει ο εκπρόσωπος της Επιτροπής.Ο εκπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της επί του σχεδίου αυτού εντός προθεσμίας που καθορίζεται από τον πρόεδρο ανάλογα με τον επείγοντα χαρακτήρα του εκάστοτε ζητήματος, ενδεχομένως δε και με ψηφοφορία.Η γνώμη εγγράφεται στα πρακτικά 7 επιπλέον, κάθε κράτος μέλος έχει δικαίωμα να ζητήσει καταχώριση των θέσεών του στα πρακτικά.Η Επιτροπή συνεκτιμά τη γνώμη της επιτροπής στο μεγαλύτερο δυνατό βαθμό και την ενημερώνει για τον τρόπο με τον οποίο συνεκτίμησε τη γνώμη αυτή.Άρθρο 5 1. Η Επιτροπή εξετάζει σε ετήσια βάση την πορεία υλοποίησης του προγράμματος-πλαισίου και των ειδικών προγραμμάτων. Η Επιτροπή αξιολογεί την υλοποίηση και συνολική αποτελεσματικότητα του προγράμματος-πλαισίου καθώς και τη συμβολή του στην υλοποίηση των στόχων της κοινοτικής πολιτικής. Εκτιμά επίσης κατά πόσον οι στόχοι, οι προτεραιότητες και τα χρηματοδοτικά μέσα ανταποκρίνονται ανά πάσα στιγμή στην εξέλιξη της κατάστασης, και υποβάλλει ενδεχομένως προτάσεις που αποβλέπουν σε προσαρμογή ή συμπλήρωση του προγράμματος-πλαισίου ή/και των ειδικών προγραμμάτων.2. Κατά το τρίτο έτος της περιόδου εφαρμογής του εν λόγω προγράμματος-πλαισίου, και πάντως πριν υποβάλλει προτάσεις σχετικά με την κατάρτιση μεταγενέστερου προγράμματος-πλαισίου, η Επιτροπή αναθέτει σε ανεξάρτητους εμπειρογνώμονες μια συνολική αξιολόγηση της υλοποίησης των κοινοτικών δράσεων που έχουν αναληφθεί δυνάμει του προγράμματος-πλαισίου. Τα πορίσματα της αξιολόγησης αυτής, συνοδευόμενα από παρατηρήσεις της Επιτροπής, διαβιβάζονται στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών.3. Η επιλογή των ανεξάρτητων εμπειρογνωμόνων για τους οποίους ο λόγος παραπάνω γίνεται από την Επιτροπή, σε ισόρροπη βάση.Άρθρο 6 Η παρούσα απόφαση απευθύνεται στα κράτη μέλη.(1) COM(95) 682 της 13.12.1995.(2) Απόφαση 96/737/ΕΚ του Συμβουλίου (ΕΕ L 335 της 24.12.1996, σ. 50).(3) Απόφαση αριθ. 1110/94/ΕΚ του Ευρωπαϊκού Κοινοβουλίου και του Συμβουλίου (ΕΕ L 126 της 18.5.1994, σ. 1).(4) Απόφαση 94/268/Ευρατόμ του Συμβουλίου (ΕΕ L 115 της 6.5.1994, σ. 31).(5) COM(97) 142 τελικό.(6) COM(97) 196 τελικό.(7) COM(97) 88 τελικό της 12.3.1997.(8) ΕΕ C 224 της 1.8.1996, σ. 1.(9) Κανονισμός (ΕΚ) αριθ. 701/97 του Συμβουλίου (ΕΕ L 104 της 22.4.1997, σ. 1).(10) COM(97) 167 τελικό της 23.4.1997.


|

52010PC0154

Πρόταση Απόφαση του Συμβουλίου της […] σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Χιλής όσον αφορά την σύναψη του μνημονίου συμφωνίας για την διατήρηση των αποθεμάτων ξιφία στον Νοτιοανατολικό Ειρηνικό Ωκεανό  /* COM/2010/0154 τελικό - NLE 2010/0084 */

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 19.4.2010COM(2010)154 τελικό2010/0084 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥτης […]σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Χιλής όσον αφορά την σύναψη του μνημονίου συμφωνίας για την διατήρηση των αποθεμάτων ξιφία στον Νοτιοανατολικό Ειρηνικό ΩκεανόΑΙΤΙΟΛΟΓΙΚΗ ΕΚΘΕΣΗΜετά από καταγγελία της ANAPA (Ισπανική Εθνική Ένωση Πλοιοκτητών Παραγαδιάρικων Βαθέων Υδάτων), η Ευρωπαϊκή Επιτροπή κίνησε έρευνα βάσει του κανονισμού αριθ. 3286/94 του Συμβουλίου (κανονισμός για τους εμπορικούς φραγμούς) (η ανακοίνωση για την έναρξη της διαδικασίας δημοσιεύτηκε στις 10 Ιουλίου 1998). Στις 23 Μαρτίου 1999, η Ευρωπαϊκή Επιτροπή εξέδωσε έκθεση ερευνών, βάσει της οποίας η πρακτική της Χιλής να απαγορεύει την πρόσβαση στους λιμένες της Χιλής σε σκάφη που αλιεύουν ξιφία στον Νοτιοανατολικό Ειρηνικό δεν συνάδουν με το άρθρο V της Γενικής Συμφωνίας Δασμών και Εμπορίου του 1994 (GATT).Βάσει της απόφασης 2000/296/ΕΚ της Επιτροπής, της 5ης Απριλίου 2000, σχετικά με την απαγόρευση από μέρους της Χιλής της εκφόρτωσης αλιευμάτων ξιφία στους λιμένες της, η Ευρωπαϊκή Επιτροπή κίνησε διαδικασία επίλυσης των διαφορών του ΠΟΕ κατά της Χιλής.Εις απάντηση της εν λόγω υπόθεσης ενώπιον του ΠΟΕ, η Χιλή ζήτησε την υποβολή ορισμένων ζητημάτων σε διαδικασία αναγκαστικής διευθέτησης των διαφορών βάσει της σύμβασης των Ηνωμένων Εθνών για το Δίκαιο της Θάλασσας. Στη συνέχεια, η Χιλή και η Κοινότητα υπέβαλαν στις 19 Δεκεμβρίου 2000 διαφορά σχετικά με την διατήρηση και την αειφόρο εκμετάλλευση των αποθεμάτων ξιφία στον Νοτιοανατολικό Ειρηνικό Ωκεανό σε ειδικό τμήμα του Διεθνούς Δικαστηρίου του Δικαίου της Θάλασσας (ITLOS).Στις 25 Ιανουαρίου 2001, η Ευρωπαϊκή Επιτροπή και η Χιλή κατέληξαν σε προσωρινή διευθέτηση βάσει της οποίας τα συμβαλλόμενα μέρη συμφώνησαν σε παράλληλη αναστολή των διαδικασιών ενώπιον του ΠΟΕ και του ITLOS.Τον Απρίλιο του 2008 το Συμβούλιο εξέδωσε απόφαση με την οποία εξουσιοδότησε την Επιτροπή να διαπραγματευθεί νέο πλαίσιο αλιευτικής συνεργασίας με τη Χιλή, εξ ονόματος της Ευρωπαϊκής Κοινότητας, με στόχο την επίτευξη οριστικής συμφωνίας.Στις 30 Οκτωβρίου 2008 η Επιτροπή υπέβαλλε στην ομάδα εργασίας του Συμβουλίου για την εσωτερική και την εξωτερική αλιευτική πολιτική το κείμενο του μνημονίου συμφωνίας στο οποίο κατέληξαν οι διαπραγματευτές σχετικά με την διατήρηση των αποθεμάτων ξιφία στον Νοτιοανατολικό Ειρηνικό Ωκεανό. Το νέο μνημόνιο συμφωνίας θα εξασφαλίσει την πρόσβαση σε καθορισμένους λιμένες της Χιλής για εργασίες μεταφόρτωσης και εκφόρτωσης καθώς και για σκοπούς εφοδιαστικής σε αλιευτικά σκάφη που φέρουν τη σημαία κρατών μελών και τα οποία αναπτύσσουν δραστηριότητα στα ύδατα του Νοτιοανατολικού Ειρηνικού Ωκεανού. Με το νέο μνημόνιο συμφωνίας δεν αμφισβητούνται οι αντίστοιχες αρμοδιότητες των υφιστάμενων και ήδη συσταθέντων περιφερειακών οργανώσεων διαχείρισης της αλιείας (Παναμερικανική Επιτροπή Τροπικού Τόνου – IATTC), ούτε εκείνων που βρίσκονται στο στάδιο της σύστασης (Περιφερειακή Οργάνωση Διαχείρισης της Αλιείας Νοτίου Ειρηνικού – SPRFMO).Στις 3 Δεκεμβρίου 2009 η Επιτροπή παρουσίασε στην ομάδα εργασίας του Συμβουλίου για την εσωτερική και την εξωτερική αλιευτική πολιτική το αποτέλεσμα των διμερών συνομιλιών τεχνικού χαρακτήρα με την Χιλή, που διεξήχθησαν στις 5 και 6 Οκτωβρίου 2009 στην Νέα Υόρκη. Τα συμβαλλόμενα μέρη μονογράφησαν τεχνικό παράρτημα Ι του μνημονίου συμφωνίας το οποίο περιλαμβάνει λεπτομερείς διαδικασίες οι οποίες πρέπει να ακολουθούνται από τα σκάφη της ΕΕ που αλιεύουν ξιφία όταν ζητούν πρόσβαση στους καθορισμένους λιμένες της Χιλής. Οι διαδικασίες αυτές ακολουθούν τα σύγχρονα μέτρα του FAO για τα κράτη λιμένα.Εντωμεταξύ, αμφότερα τα συμβαλλόμενα μέρη είχαν ήδη αποσύρει από κοινού την υπόθεση ενώπιον του ITLOS. Στις 16 Δεκεμβρίου το ειδικό τμήμα του ITLOS συνέταξε την σχετική πράξη για την παύση της δίκης βάσει του κοινού αιτήματος της Χιλής και της ΕΕ.Βρίσκονται επίσης σε εξέλιξη προετοιμασίες για κοινή απόσυρση της υπόθεσης ενώπιον του ΠΟΕ (WT/DS/193 – Μέτρα που επηρεάζουν την διαμετακόμιση και την εισαγωγή ξιφία). Ωστόσο, η Επιτροπή δεν πρόκειται στο στάδιο αυτό να προτείνει να τεθεί η υπόθεση του κανονισμού για τους εμπορικούς φραγμούς στο αρχείο. Η Επιτροπή προτίθεται να προτείνει να τεθεί η υπόθεση στο αρχείο μόνον μετά την επίσημη σύναψη της συμφωνίας από τις αντίστοιχες αρχές της ΕΕ και της Χιλής και εφόσον οι διατάξεις σχετικά με την πρόσβαση στους λιμένες της Χιλής των σκαφών της ΕΕ που αλιεύουν ξιφία στην ανοικτή θάλασσα του Νοτιοανατολικού Ειρηνικού θα έχουν εφαρμοστεί κατά ικανοποιητικό τρόπο επί εύλογο χρονικό διάστημα.Η Επιτροπή πρέπει να καλέσει τα κράτη μέλη και το Ευρωπαϊκό Κοινοβούλιο να κινήσουν τη σχετική διαδικασία σύναψης της συμφωνίας. Εντωμεταξύ, για να εξασφαλιστεί ότι η πρόσβαση στους καθορισμένους λιμένες της Χιλής για τα σκάφη της ΕΕ που αλιεύουν ξιφία δεν θα καθυστερήσει περαιτέρω, απαιτείται η προσωρινή εφαρμογή του μνημονίου συμφωνίας, για το οποίο προτάθηκε ταυτόχρονη αλλά ξεχωριστή απόφαση του Συμβουλίου.2010/0084 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥτης […]σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας της Χιλής όσον αφορά την σύναψη του μνημονίου συμφωνίας για την διατήρηση των αποθεμάτων ξιφία στον Νοτιοανατολικό Ειρηνικό ΩκεανόΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 6 στοιχείο α),την πρόταση της Ευρωπαϊκής Επιτροπής,τη συγκατάθεση του Ευρωπαϊκού Κοινοβουλίου[1],Εκτιμώντας τα ακόλουθα:1.  Στόχος της Ευρωπαϊκής Ένωσης είναι η σύναψη συμφωνιών-πλαισίων αλιευτικής συνεργασίας με τρίτα συμβαλλόμενα μέρη για να εξασφαλιστεί η διατήρηση και βιώσιμη διαχείριση ειδών κοινού ενδιαφέροντος και η πρόσβαση σκαφών της ΕΕ σε λιμένες τρίτων χωρών για εργασίες μεταφόρτωσης και εκφόρτωσης και για σκοπούς εφοδιαστικής.2.  Στις 4 Απριλίου 2008 το Συμβούλιο εξουσιοδότησε την Επιτροπή να αρχίσει διαπραγματεύσεις με την Δημοκρατία της Χιλής σχετικά με την διατήρηση των αποθεμάτων ξιφία στον Νοτιοανατολικό Ειρηνικό Ωκεανό. Οι διαπραγματεύσεις ολοκληρώθηκαν επιτυχώς με την μονογραφή μνημονίου συμφωνίας σχετικά με την διατήρηση των αποθεμάτων ξιφία στον Νοτιοανατολικό Ειρηνικό Ωκεανό και λεπτομερούς παραρτήματος Ι.3.  Δυνάμει της απόφασης 2010/XXX της […] του Συμβουλίου[2], το μνημόνιο συμφωνίας μεταξύ της Ευρωπαϊκής Ένωσης και της Δημοκρατίας της Χιλής σχετικά με την διατήρηση των αποθεμάτων ξιφία στον Νοτιοανατολικό Ειρηνικό Ωκεανό, εφαρμόστηκε προσωρινά, βάσει ανταλλαγής επιστολών με την Χιλή, εν αναμονή της σύναψής του σε μεταγενέστερη ημερομηνία.4.  Είναι προς το συμφέρον της Ευρωπαϊκής Ένωσης να συναφθεί πλέον συμφωνία υπό τη μορφή ανταλλαγής επιστολών με την Χιλή,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Εγκρίνεται εξ ονόματος της Ευρωπαϊκής Ένωσης η συμφωνία υπό μορφή ανταλλαγής επιστολών όσον αφορά την σύναψη του μνημονίου συμφωνίας μεταξύ της Ευρωπαϊκής Ένωσης και της Δημοκρατίας της Χιλής σχετικά με την διατήρηση των αποθεμάτων ξιφία στον Νοτιοανατολικό Ειρηνικό Ωκεανό.Το κείμενο της συμφωνίας υπό τη μορφή ανταλλαγής επιστολών μεταξύ της Ευρωπαϊκής Ένωσης και της Χιλής επισυνάπτεται στην παρούσα απόφαση.Άρθρο 2Η Ευρωπαϊκή Επιτροπή εξουσιοδοτείται να υπογράψει, εξ ονόματος της Ευρωπαϊκής Ένωσης την επιστολή της Ευρωπαϊκής Ένωσης, που αναφέρεται στο άρθρο 1 και να ορίσει τα πρόσωπα που είναι αρμόδια να υπογράψουν.Άρθρο 3Η παρούσα απόφαση αρχίζει να ισχύει την ημέρα της έκδοσής της.Άρθρο 4Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης .Η παρούσα απόφαση απευθύνεται στα κράτη μέλη.Βρυξέλλες, […]Για το ΣυμβούλιοΟ ΠρόεδροςΠΑΡΑΡΤΗΜΑΣΥΜΦΩΝΙΑ ΥΠΟ ΤΗ ΜΟΡΦΗ ΑΝΤΑΛΛΑΓΗΣ ΕΠΙΣΤΟΛΩΝμεταξύ της Ευρωπαϊκής Ένωσης και της Δημοκρατίας της Χιλής όσον αφορά την σύναψη του μνημονίου συμφωνίας για την διατήρηση των αποθεμάτων ξιφία στον Νοτιοανατολικό Ειρηνικό ΩκεανόΑ. Επιστολή της Ευρωπαϊκής ΈνωσηςΑξιότιμη/ε κυρία/κύριε,Έχω την τιμή να αναφερθώ στις διαπραγματεύσεις που διεξήχθησαν στις Βρυξέλλες στις 15 και 16 Οκτωβρίου 2008, μεταξύ της Ευρωπαϊκής Ένωσης και της Δημοκρατίας της Χιλής, οι οποίες κατέληξαν στο μνημόνιο συμφωνίας σχετικά με την διατήρηση των αποθεμάτων ξιφία στον Νοτιοανατολικό Ειρηνικό Ωκεανό (εφεξής «μνημόνιο»), καθώς και στις διμερείς συζητήσεις τεχνικού χαρακτήρα που διεξήχθησαν στην Νέα Υόρκη στις 5 και 6 Οκτωβρίου 2009.Η Ευρωπαϊκή Ένωση και η Χιλή κατέληξαν στην ακόλουθη συμφωνία:i) αμφότερα τα συμβαλλόμενα μέρη εγκρίνουν το υπόψη μνημόνιο συμφωνίας στο οποίο κατέληξαν στις 15-16 Οκτωβρίου 2008 συμπεριλαμβανομένου του λεπτομερούς παραρτήματος Ι το οποίο συμφωνήθηκε στις 5-6 Οκτωβρίου 2009 στη Νέα Υόρκη.ii) τα ακόλουθα έγγραφα και πληροφορίες αποτελούν αναπόσπαστο μέρος της παρούσας συμφωνίας υπό μορφή ανταλλαγής επιστολών:α) το μνημόνιο που συμφωνήθηκε στις 15-16 Οκτωβρίου 2008 στις Βρυξέλλες όπως τροποποιήθηκε με:β) το λεπτομερές παράρτημα Ι του μνημονίου που συμφωνήθηκε κατά τη διάρκεια της διμερούς συνάντησης τεχνικού χαρακτήρα στις 5-6 Οκτωβρίου 2009 στη Νέα Υόρκη,γ) το προφορικό σημείωμα της Χιλής της 23ης Νοεμβρίου 2009 με το οποίο καθορίζονται οι λιμένες Arica, Antofagasta και Punta Arenas της Χιλής για πρόσβαση από τα σκάφη της ΕΕ που αλιεύουν ξιφία στην ανοικτή θάλασσα στον Νοτιοανατολικό Ειρηνικό Ωκεανό, σε σχέση με το σημείο (xi) του παραρτήματος το οποίο αναφέρεται στην παράγραφο β) ανωτέρω.Θα σας παρακαλούσα να μου γνωρίσετε τη λήψη της παρούσας επιστολής και να επιβεβαιώσετε ότι η παρούσα επιστολή και η απάντησή σας αποτελούν συμφωνία μεταξύ της Χιλής και της Ευρωπαϊκής Ένωσης για την σύναψη του μνημονίου.Η παρούσα συμφωνία θα ισχύει από την επόμενη ημέρα από την ημερομηνία της απάντησής σας.Με εξαιρετική εκτίμηση,Για την Ευρωπαϊκή Ένωση,Β. Επιστολή της Δημοκρατίας της ΧιλήςΑξιότιμη/ε κυρία/κύριε,Έχω την τιμή να σας γνωρίσω ότι έλαβα σημερινή επιστολή σας, η οποία έχει ως εξής:«Έχω την τιμή να αναφερθώ στις διαπραγματεύσεις που διεξήχθησαν στις Βρυξέλλες στις 15 και 16 Οκτωβρίου 2008, μεταξύ της Ευρωπαϊκής Ένωσης και της Δημοκρατίας της Χιλής, οι οποίες κατέληξαν στο μνημόνιο συμφωνίας σχετικά με την διατήρηση των αποθεμάτων ξιφία στον Νοτιοανατολικό Ειρηνικό Ωκεανό (εφεξής «μνημόνιο»), καθώς και στις διμερείς συζητήσεις τεχνικού χαρακτήρα που διεξήχθησαν στην Νέα Υόρκη στις 5 και 6 Οκτωβρίου 2009.Η Ευρωπαϊκή Ένωση και η Χιλή κατέληξαν στην ακόλουθη συμφωνία:i) αμφότερα τα συμβαλλόμενα μέρη εγκρίνουν το υπόψη μνημόνιο συμφωνίας στο οποίο κατέληξαν στις 15-16 Οκτωβρίου 2008 συμπεριλαμβανομένου του λεπτομερούς παραρτήματος Ι το οποίο συμφωνήθηκε στις 5-6 Οκτωβρίου 2009 στη Νέα Υόρκη.ii) τα ακόλουθα έγγραφα και πληροφορίες αποτελούν αναπόσπαστο μέρος της παρούσας συμφωνίας υπό μορφή ανταλλαγής επιστολών:α) το κείμενο του μνημονίου που συμφωνήθηκε στις 15-16 Οκτωβρίου 2008 στις Βρυξέλλες όπως τροποποιήθηκε με:β) το λεπτομερές παράρτημα Ι του μνημονίου που συμφωνήθηκε κατά τη διάρκεια της διμερούς συνάντησης τεχνικού χαρακτήρα στις 5-6 Οκτωβρίου 2009 στη Νέα Υόρκη,γ) το προφορικό σημείωμα της Χιλής της 23ης Νοεμβρίου 2009 με το οποίο καθορίζονται οι λιμένες Arica, Antofagasta και Punta Arenas της Χιλής για πρόσβαση από τα σκάφη της ΕΕ που αλιεύουν ξιφία στην ανοικτή θάλασσα στον Νοτιοανατολικό Ειρηνικό Ωκεανό, σε σχέση με το σημείο (xi) του παραρτήματος το οποίο αναφέρεται στην παράγραφο β) ανωτέρω.Θα σας παρακαλούσα να μου γνωρίσετε τη λήψη της παρούσας επιστολής και να επιβεβαιώσετε ότι η παρούσα επιστολή και η απάντησή σας αποτελούν συμφωνία μεταξύ της Χιλής και της Ευρωπαϊκής Ένωσης για την σύναψη του μνημονίου.Η παρούσα συμφωνία θα ισχύει από την επόμενη ημέρα από την ημερομηνία της απάντησής σας.»Έχω την τιμή να επιβεβαιώσω ότι η επιστολή σας και η παρούσα απάντηση συνιστούν συμφωνία μεταξύ της Χιλής και της Ευρωπαϊκής Ένωσης.Με εξαιρετική εκτίμηση,Για τη Δημοκρατία της Χιλής[1] ΕΕ C της …, σ. .[2] ΕΕ L της …, σ. .


Σημαντική ανακοίνωση νομικού περιεχομένου

|

52006PC0288

Πρόταση Αποφασης του Συμβουλίου για εξουσιοδότηση των κρατών μελών να επικυρώσουν, προς το συμφέρον της Ευρωπαϊκής Κοινότητας, την ενοποιημένη σύμβαση ναυτικής εργασίας του 2006 της Διεθνούς Οργάνωσης Εργασίας  /* COM/2006/0288 τελικό - CNS 2006/0103 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 15.6.2006COM(2006) 288 τελικό2006/0103 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια εξουσιοδότηση των κρατών μελών να επικυρώσουν, προς το συμφέρον της Ευρωπαϊκής Κοινότητας, την ενοποιημένη σύμβαση ναυτικής εργασίας του 2006 της Διεθνούς Οργάνωσης Εργασίας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαισιο Της Προτασης |110 | Αιτιολόγηση και στοχοι της προτασης Η ενοποιημένη σύμβαση ναυτικής εργασίας της Διεθνούς Οργάνωσης Εργασίας (εφεξής καλούμενη ΔΟΕ) για τη ναυτική εργασία εγκρίθηκε στις 23 Φεβρουαρίου 2006 από τη ναυτιλιακή σύνοδο της Διεθνούς Διάσκεψης Εργασίας της ΔΟΕ που συγκλήθηκε στη Γενεύη από το Διοικητικό Όργανο του Διεθνούς Γραφείου Εργασίας κατά την 94η σύνοδό της (εφεξής καλούμενη σύμβαση του 2006). Τον Ιανουάριο του 2001, η ΔΟΕ άρχισε να ενοποιεί και να επικαιροποιεί τα ναυτιλιακά πρότυπα που περιλαμβάνονται στις υφιστάμενες συμβάσεις και συστάσεις προκειμένου να καταρτιστεί ένα ενιαίο νομικό κείμενο το οποίο να εγκριθεί από την διάσκεψη της Οργάνωσης, δηλαδή η ενοποιημένη σύμβαση για τη ναυτική εργασία. Η σύμβαση αυτή έχει ως στόχο την καθιέρωση ελάχιστων διεθνών προτύπων για ολόκληρο τον κλάδο που να είναι απλά, σαφή, συνεκτικά, αποδεκτά και εφαρμόσιμα έτσι ώστε να παρέχουν ένα πλαίσιο για την κατάρτιση ενός κώδικα ναυτικής εργασίας. Τα κοινωνικά πρότυπα που εφαρμόζονται, πρέπει να επανακαθοριστούν εξαιτίας της αποστροφής που παρατηρείται απέναντι στο ναυτικό επάγγελμα και του ανθρώπινου παράγοντα σε ναυτικά ατυχήματα. Περισσότεροι από 1,2 εκατομμύρια ναυτικοί απασχολούνται σε παγκόσμια κλίμακα στον κλάδο της ναυτιλίας και η δραστηριότητα αυτή είναι πάρα πολύ σημαντική για την παγκόσμια οικονομία, αντιπροσωπεύοντας σήμερα το 90% του εμπορίου. Ο απώτατος σκοπός της σύμβασης του 2006 είναι η επίτευξη και η διατήρηση ισοτιμίας στον κλάδο της ναυτιλίας με την ενθάρρυνση της προώθησης αξιοπρεπών όρων διαβίωσης και εργασίας για τους ναυτικούς καθώς και δικαιότερους όρους ανταγωνισμού στον κόσμο, βελτιώνοντας με τον τρόπο αυτό το χαμηλό ποσοστό επικύρωσης του μεγάλου αριθμού συμβάσεων που υπάρχουν στον τομέα της ναυτικής εργασίας. Η συνεκτικότητα και η συμβατότητα μεταξύ των διατάξεων της ΔΟΕ και του κοινοτικού κεκτημένου εξακολούθησε να λαμβάνεται υπόψη στον συντονισμό της ΕΕ. Αυτό συνέβη ιδίως σε ορισμένους τομείς της σύμβασης οι οποίοι εμπίπτουν στην αποκλειστική κοινοτική αρμοδιότητα, όπως ο συντονισμός των συστημάτων κοινωνικής ασφάλισης που απορρέει από τον κανονισμό 1408/71/ΕΟΚ της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας, ο οποίος εκδόθηκε σύμφωνα με το άρθρο 42 της Συνθήκης ΕΚ. Ο κανονισμός 1408/71 της 14ης Ιουνίου 1971, αντικαταστάθηκε από τον κανονισμό 883/2004/ΕΚ και η εφαρμογή του επεκτάθηκε σε υπηκόους τρίτων χωρών με τον κανονισμό 859/2003. Ο κανονισμός 1408/71 θεσπίζει ειδικές διατάξεις για τους ναυτικούς στο άρθρο 13 παράγραφος 2 γ) και 14 β). Αναφορικά με τους υπηκόους τρίτων χωρών, ο κανονισμός 859/2003, της 1ης Ιουνίου 2003, θεσπίζει τους εφαρμοστέους κανόνες και παρέχει στους εν λόγω υπηκόους τα ίδια δικαιώματα προστασίας όσον αφορά την κοινωνική ασφάλιση με εκείνα που απολαύουν οι υπήκοοι της Ένωσης όταν κινούνται εντός της ΕΕ. Στο κείμενο της ΔΟΕ είναι υπεύθυνα τόσο το κράτος σημαίας όσο και το κράτος κατοικίας, αλλά για διαφορετικούς τομείς κάλυψης της κοινωνικής ασφάλισης, ενώ βάσει του κοινοτικού δικαίου, το κράτος σημαίας θεωρείται κατά κανόνα ως το κράτος του οποίου πρέπει να εφαρμόζεται η νομοθεσία κοινωνικής ασφάλισης σύμφωνα με τον κανονισμό 1408/71 και τον κανονισμό 883/2004. Για τη ρύθμιση των εν δυνάμει νομικών αντιθέσεων μεταξύ της σύμβασης του 2006 και του κοινοτικού κεκτημένου σχετικά με τον συντονισμό των συστημάτων κοινωνικής ασφάλισης, στο κείμενο συμπεριλήφθηκε ρήτρα εξασφάλισης κατά τη διάρκεια της προπαρασκευαστικής τεχνικής ναυτιλιακής διάσκεψης στη Γενεύη (13/24 Σεπτεμβρίου 2004). Η ρήτρα αυτή θα προστατεύσει και θα διασφαλίσει την υπεροχή του κοινοτικού δικαίου όσον αφορά τον συντονισμό των συστημάτων κοινωνικής ασφάλισης σε περίπτωση που η σύμβαση οδηγήσει σε αποτέλεσμα που διαφέρει από τους σχετικούς κοινοτικούς κανόνες. Όντως, σύμφωνα με τη νομολογία AETR του Δικαστηρίου περί εξωτερικής αρμοδιότητας, τα κράτη μέλη δεν έχουν πλέον την ευχέρεια να επικυρώσουν εξ ιδίας πρωτοβουλίας τη σύμβαση του 2006, δεδομένου ότι οι διατάξεις της περί συντονισμού των συστημάτων κοινωνικής ασφάλισης επηρεάζουν την άσκηση της αποκλειστικής αρμοδιότητας της Κοινότητας στον τομέα αυτό. Στο πλαίσιο αυτό και προκειμένου να διασφαλιστεί η τήρηση της κατανομής των αρμοδιοτήτων μεταξύ της Κοινότητας και των κρατών μελών που καθορίζεται από τη Συνθήκη, η Επιτροπή προτείνει στο Συμβούλιο να επιτρέψει στα κράτη μέλη να επικυρώσουν τη σύμβαση του 2006 προς το συμφέρον της Κοινότητας. |120 | Γενικό πλαίσιο Η σύμβαση του 2006 είναι σύμφωνη με την βασική αποστολή της ΔΟΕ, η οποία περιλαμβάνει την καθιέρωση διεθνών προτύπων εργασίας για τις θαλάσσιες μεταφορές με στόχο την προώθηση αξιοπρεπών όρων εργασίας για τους ναυτικούς. Η σύμβαση του 2006 λαμβάνει υπόψη το γεγονός ότι οι ναυτικοί χρειάζονται ειδική προστασία λόγω της παγκόσμιας φύσεως της ναυτιλίας. Η σύμβαση του 2006 καθορίζει πρότυπα ναυτικής εργασίας που διακρίνονται σε 5 ομάδες: ελάχιστες απαιτούμενες συνθήκες εργασίας επί των πλοίων· όροι απασχόλησης, ενδιαίτηση και τροφοδοσία, κοινωνική προστασία και πρόνοια καθώς και εφαρμογή και τήρηση των διατάξεων της σύμβασης. Το κείμενο διατυπώνει τα δικαιώματα των ναυτικών ανεξάρτητα από τη σημαία του σκάφους την οποία υπηρετούν και καθορίζει υποχρεώσεις που βαρύνουν αντίστοιχα τους πλοιοκτήτες, τα κράτη σημαίας, τα κράτη λιμένος και τα κράτη προμήθειας εργατικού δυναμικού. Για την εφαρμογή της, η σύμβαση του 2006 απαιτεί από τα κράτη μέλη σημαίας να θέσουν σε εφαρμογή ένα σταθερό σύστημα επιβολής της εφαρμογής που να στηρίζεται σε ένα σύστημα πιστοποίησης και περιοδικές επιθεωρήσεις. Τα κράτη θα εκδίδουν πιστοποιητικά σε πλοία που φέρουν τη σημαία τους εφόσον οι αρμόδιες αρχές έχουν ελέγξει ότι οι συνθήκες εργασίας επί των πλοίων πληρούν τις διατάξεις των εθνικών νόμων και κανονισμών που έχουν εκδοθεί για την εφαρμογή της σύμβασης του 2006. Η σύμβαση του 2006 στηρίζεται στον μηχανισμό της ρήτρας της «μη ευνοϊκότερης μεταχείρισης» προκειμένου να διασφαλίσει ότι τα πλοία των κρατών που δεν έχουν επικυρώσει τη σύμβαση, δεν απολαύουν ευνοϊκότερης μεταχείρισης από τα πλοία που φέρουν τη σημαία κράτους που την έχει επικυρώσει. Υφίσταται ένα ουσιαστικό κοινοτικό κεκτημένο που απορρέει από τα άρθρα 42, 71, 137 και 138 της Συνθήκης σε ένα ευρύ φάσμα θεμάτων που καλύπτονται από τη σύμβαση του 2006. Θέματα συναρμοδιότητας που επηρεάζονται από την σύμβαση του 2006 αντιπροσωπεύουν το μεγαλύτερο μέρος των διατάξεων του κειμένου. Η κοινοτική αρμοδιότητα ασκείται μεταξύ άλλων σε τομείς όπως είναι οι συνθήκες εργασίας, η ισότητα και η μη εισαγωγή διακρίσεων, η προστασία της υγείας, η ιατρική περίθαλψη, η πρόληψη ατυχημάτων, η πρόνοια, ο έλεγχος από το κράτος λιμένος και η επιβολή της εφαρμογής διατάξεων σχετικά με το ωράριο εργασίας των ναυτικών επί των πλοίων που προσεγγίζουν σε κοινοτικούς λιμένες. Θα πρέπει να σημειωθεί ότι ορισμένοι τομείς που καλύπτονται από τη σύμβαση, δεν διέπονται από ειδική κοινοτική νομοθεσία, όπως είναι οι απαιτήσεις ενδιαίτησης καθώς και τα πρακτορεία εύρεσης ναυτικής εργασίας. Αναφορικά με τον έλεγχο του κράτους λιμένος, το παράρτημα 2 (κατάλογος των πιστοποιητικών και εγγράφων) και το παράρτημα 6 (κριτήρια απαγόρευσης απόπλου ενός πλοίου) της οδηγίας 1995/21/ΕΚ σχετικά με το ναυτιλιακό έλεγχο του κράτους λιμένος παραπέμπει, αντίστοιχα, στη σύμβαση της ΔΟΕ αριθ. 73 όσον αφορά την ιατρική εξέταση των ναυτικών και στις συμβάσεις της ΔΟΕ όσον αφορά την τροφοδοσία, το πόσιμο νερό, τους όρους υγιεινής επί των πλοίων και τη θέρμανση. Οι ορισμοί της οδηγίας 1995/21 παραπέμπουν επίσης στην σύμβαση αριθ. 147 της ΔΟΕ για την εμπορική ναυτιλία. Η αντικατάσταση των υφιστάμενων συμβάσεων της ΔΟΕ από τη σύμβαση του 2006 έχει άμεση επίπτωση στην οδηγία 1995/21/ΕΚ. |139 | Υφιστάμενες διατάξεις στον τομέα της πρότασης Δεν υπάρχουν υφιστάμενες διατάξεις στον τομέα της πρότασης. |141 | Συνοχή με τις λοιπές πολιτικές και στόχους της Ένωσης Άνευ εφαρμογής. |Διαβουλεύσεις με τα ενδιαφερομενα μερη και αξιολογηση επιπτωσεων |Διαβουλεύσεις με τα ενδιαφερόμενα μέρη |219 | Άνευ αντικειμένου |Συγκέντρωση και αξιοποίηση εμπειρογνωμοσύνης |229 | Δεν υπήρξε ανάγκη προσφυγής σε εξωτερικούς εμπειρογνώμονες |230 | Αξιολόγηση επιπτώσεων Άνευ αντικειμένου Δεν υφίσταται ανάγκη εξέτασης διαφόρων επιλογών. |Νομικά στοιχεια της προτασησ |305 | Περίληψη της προτεινόμενης δράσης Η εφαρμογή των κοινοτικών κανόνων σε τομείς που καλύπτονται από τη σύμβαση του 2006 θα πρέπει να προστατευθεί και θα πρέπει να γίνει σαφής στον υπόλοιπο κόσμο η σημασία που αποδίδει η Κοινότητα στη σύμβαση του 2006 και στους όρους εργασίας και διαβίωσης των ναυτικών. Από τους κανόνες λειτουργίας της ΔΟΕ προκύπτει ότι η διαδικασία υπογραφής πριν από την επικύρωση, η οποία υφίσταται σε άλλα βήματα, αντικαθίσταται στην περίπτωση αυτή από διαδικασία ψηφοφορίας (που έλαβε χώρα κατά τη διεθνή διάσκεψη εργασίας στις 23 Φεβρουαρίου 2006), η οποία ισοδυναμεί με υπογραφή, αλλά η σύμβαση του 2006 δεν έχει ακόμη τεθεί σε ισχύ. Μόνο κράτη μπορούν να προσχωρήσουν στη σύμβαση του 2006. Εντούτοις, η Ευρωπαϊκή Επιτροπή συμμετείχε έντονα στην προπαρασκευή και στις διαπραγματεύσεις μέσω του συντονισμού της Ευρωπαϊκής Ένωσης στη ΔΟΕ. Λόγω της τριμερούς φύσεως της ΔΟΕ, στις διαπραγματεύσεις και στην ψηφοφορία για την έγκριση της σύμβασης του 2006 συμμετείχαν αντιπρόσωποι κρατών, εργοδοτών και εργαζομένων. Η Ευρωπαϊκή Επιτροπή παρέστη ως παρατηρητής και δεν έλαβε μέρος στις ίδιες τις διαπραγματεύσεις, αλλά έλαβε υπό σημείωση την ευνοϊκή ψήφο των κρατών μελών που συμμετείχαν στις διαπραγματεύσεις για τη σύμβαση του 2006 καθώς επίσης και την ανάγκη να τεθεί η σύμβαση σε εφαρμογή το συντομότερο δυνατό. Λαμβανομένου υπόψη του γεγονότος ότι ο συντονισμός των συστημάτων κοινωνικής ασφάλισης εμπίπτει στην κοινοτική αρμοδιότητα, η Επιτροπή προτείνει στο Συμβούλιο να επιτρέψει στα κράτη μέλη εκείνα, τα οποία δεσμεύονται από τους κοινοτικούς κανόνες στον τομέα αυτό, να επικυρώσουν τη σύμβαση του 2006 προς το συμφέρον της Κοινότητας. Η προτεινόμενη απόφαση θα επιτρέψει, ως εκ τούτου, στα κράτη μέλη να λάβουν χωρίς περισσότερη καθυστέρηση όλα τα αναγκαία μέτρα για την επικύρωση της σύμβασης. |. | Νομική βάση Άρθρο 42 της συνθήκης ΕΚ |329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Ως εκ τούτου, δεν έχει εφαρμογή η αρχή της επικουρικότητας. |Αρχή της αναλογικότητας Η πρόταση συμμορφούται με την αρχή της αναλογικότητας για τον (τους) ακόλουθο(ους) λόγο(ους) |331 | Άνευ αντικειμένου |332 | Άνευ αντικειμένου |Επιλογή νομικών μέσων |341 | Προτεινόμενα νομικά μέσα: άλλα. |342 | Άλλα νομικά μέσα δεν θα ήταν επαρκή για τον(τους) ακόλουθο(ους) λόγο(ους). Άνευ αντικειμένου και μη επαρκές. |Δημοσιονομικές επιπτωσεισ |409 | Η πρόταση δεν έχει επιπτώσεις στον κοινοτικό προϋπολογισμό. |Πρόσθετες πληροφοριεσ |570 | Λεπτομερής επεξήγηση της πρότασης Άνευ αντικειμένου. |1.  2006/0103 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια εξουσιοδότηση των κρατών μελών να επικυρώσουν, προς το συμφέρον της Ευρωπαϊκής Κοινότητας, την ενοποιημένη σύμβαση ναυτικής εργασίας του 2006 της Διεθνούς Οργάνωσης ΕργασίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 42 σε συνδυασμό με την πρώτη πρόταση του πρώτου εδαφίου του άρθρου 300 παράγραφος 2 και το πρώτο εδάφιο του άρθρου 300 παράγραφος 3,την πρόταση της Επιτροπής[1],τη γνώμη του Ευρωπαϊκού Κοινοβουλίου[2],Εκτιμώντας τα ακόλουθα:(1) Η ενοποιημένη σύμβαση του 2006 της Διεθνούς Οργάνωσης Εργασίας (εφεξής καλούμενη ΔΟΕ) για τη ναυτική εργασία εγκρίθηκε στις 23 Φεβρουαρίου 2006 από την ναυτιλιακή σύνοδο της Διεθνούς Διάσκεψης Εργασίας της ΔΟΕ που συγκλήθηκε στη Γενεύη.(2) Η σύμβαση αυτή αποτελεί μια σημαντική συμβολή στη διεθνή ναυτιλία προωθώντας αξιοπρεπείς όρους διαβίωσης και εργασίας για τους ναυτικούς καθώς και δικαιότερους όρους ανταγωνισμού για τους επιχειρηματίες και πλοιοκτήτες και, ως εκ τούτου, οι διατάξεις της είναι επιθυμητό να τεθούν σε εφαρμογή το συντομότερο δυνατό.(3) Το νέο αυτό νομικό κείμενο θέτει τα θεμέλια για έναν διεθνή κώδικα ναυτικής εργασίας καθορίζοντας ελάχιστα πρότυπα εργασίας.(4) Η Ευρωπαϊκή Κοινότητα επιδιώκει να επιτύχει την καθιέρωση ισοτιμίας στον τομέα της ναυτιλίας.(5) Το άρθρο 19 παράγραφος 8 του καταστατικού της ΔΟΕ αναφέρει ότι “η έγκριση οποιασδήποτε συμβάσεως ή συστάσεως από τη διάσκεψη, ή η επικύρωση οποιασδήποτε συμβάσεως από οποιοδήποτε μέλος, δεν θεωρείται σε καμία περίπτωση ότι επηρεάζει οποιοδήποτε δίκαιο, απόφαση, έθιμο ή συμφωνία η οποία εξασφαλίζει ευνοϊκότερους όρους στους οικείους εργαζόμενους από εκείνους που προβλέπονται από τη σύμβαση ή τη σύσταση”.(6) Ορισμένα άρθρα της σύμβασης εμπίπτουν στην αποκλειστική αρμοδιότητα της Κοινότητας στον τομέα του συντονισμού των συστημάτων κοινωνικής ασφάλισης.(7) Η Κοινότητα δεν μπορεί να επικυρώσει τη σύμβαση δεδομένου ότι μόνο κράτη μέλη μπορούν να είναι μέλη της.(8) Ως εκ τούτου, το Συμβούλιο θα πρέπει να επιτρέψει στα κράτη μέλη, τα οποία δεσμεύονται από τους κοινοτικούς κανόνες σχετικά με τον συντονισμό των συστημάτων κοινωνικής ασφάλισης βάσει του άρθρου 42 της συνθήκης, να επικυρώσουν τη σύμβαση προς το συμφέρον της Κοινότητας, υπό τους όρους που καθορίζονται στην παρούσα απόφαση.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα κράτη μέλη επιτρέπεται να επικυρώσουν την ενοποιημένη σύμβαση ναυτικής εργασίας του 2006 της ΔΟΕ, η οποία εγκρίθηκε στις 23 Φεβρουαρίου 2006.Άρθρο 2Τα κράτη μέλη προβαίνουν στις αναγκαίες ενέργειες για την κατάθεση των οικείων εγγράφων επικύρωσης της σύμβασης στον Γενικό Διευθυντή του Διεθνούς Γραφείου Εργασίας πριν από την 31η Δεκεμβρίου 2008. Το Συμβούλιο θα επανεξετάσει την πρόοδο της διαδικασίας επικύρωσης πριν από τον Ιούνιο του 2008.Άρθρο 3Η παρούσα απόφαση απευθύνεται στα κράτη μέλη σύμφωνα με τη συνθήκη για την ίδρυση της Ευρωπαϊκής Κοινότητας.Βρυξέλλες,Για το ΣυμβούλιοΟ Πρόεδρος [1] ΕΕ C , , σ. .[2] ΕΕ C , , σ. .